Ja vám to budem ilustrovať ešte na jednej medzinárodnej analýze. Volá sa The Global Competitivenes Report a je to veľmi uznávaný, uznávaná správa, analýza Svetovej banky. Čo sa týka korupcie vlády, vládnych úradníkov a klientelizmu vládnych úradníkov, tak tu sa Slovensko nachádza na nelichotivom 127. mieste zo 133 hodnotených krajín. Za nami je už len, sú už len krajiny ako Filipíny, Paraguaj, Argentína, Bolívia, Venezuela a Dominikánska republika.

Mikloš si z hodnotenia SR vybral ten najhorší údaj z celkového hodnotenia Slovenska (.pdf). 127 miesto nám správa Svetového ekonomického fóra (nie Svetovej Banky) pripisuje v kategórii „Favoritism in decisions of government officials“, čo je súčasť Inštitucionálneho piliera hodnotenia, ku ktorému sa v správe píše: „The role of institutions goes beyond the legal framework. Government attitudes toward markets and freedoms, and the efficiency of its operations, are also very important: excessive bureaucracy and red tape,6 overregulation, corruption, dishonesty in dealing with public contracts, lack of transparency and trustworthiness, and the political dependence of the judicial system impose significant economic costs to businesses and slow the process of economic development.7.“ Mikloš správne uvádza aj to, ktoré krajiny za Slovenskom nasledujú (.pdf), dokonca aj v rovnakom poradí.

celkového hodnotenia Slovenska
za Slovenskom nasledujú


Za ten 1,5 roka, respektíve 1 a 3/4 roka by to bolo presné to bolo 2 miliardy a 200 miliónov eur v stálych cenách (vyčerpaných z eurofondov, pozn.). Považujem to za potrebné zdôrazniť preto, lebo ta demagogia je neuveriteľná zo strany premiéra, ktorý stále hovorí o nule.

Podľa stránky podnikam.webnoviny.sk sa za 21 mesiacov vlády Ivety Radičovej zvýšil objem prečerpaných eurofondov o 2,3 mld. eur, čo je dokonca o niečo viac ako uvádza Ján Figeľ. Robert Fico hovoril podľa správy TASR o tom, že v roku 2011 sa nevyčerpalo z eurofondov nič napríklad počas návštevy predsedu EK J. M. Barossom v Bratislave v apríli 2013. O nule v tomto zmysle hovoril aj Robert Kaliňák v rozhlasovej relácii Sobotnajšie dialógy vo februári tohto roku (2013). Robert Kaliňák sa vtedy vyjadril: "V roku 2011 vláda Ivety Radičovej vyčerpala nulu." Sám Ľubomír Vážny v relácii Jánovi Figeľovi špecifikoval, že síce v roku 2011 skutočne vyčerpali určitú čiastku z eurofondov (podľa Figeľa 1,3 miliardy EUR), jednalo sa však o resty z predchádzajúcich období. Napriek tomu je výrok Jána Figeľa pravdivý, pretože Robert Fico skutočne tvrdil, že v roku 2011 sa nevyčerpali žiadne zdroje z eurofondov. Dátum zverejnenia analýzy: 24.06.2013 Naspäť Nahlásiť chybu

stránky
podľa správy TASR
hovoril


...tieto informácie (týkajúce sa Moniky Jankovskej, pozn.) sú len z tlače, že nikto nám ich nepotvrdil. Nemáme tieto informácie z nejakého oficiálneho prostredia...

Gábor Gál hovorí o informáciách DenníkaN o tom, že niekdajšia štátna tajomníčka Monika Jankovská si mala cez aplikáciu Threema vymeniť s Mariánom Kočnerom viac ako 6-tisíc správ. Podľa DenníkaN polícia zaistila ich vzájomnú komunikáciu v rámci vyšetrovania vraždy Jána Kuciaka a Martiny Kušnírovej. Noviny ju majú k dispozícii. Dozorový prokurátor na tlačovke (od 24:40) z 19. augusta 2019 k správam z Kočnerovho mobilu uviedol, že „ pokiaľ ide o komunikáciu, ktorá bola zverejnená, ak dovolíte, žiadnym spôsobom sa nebudeme vyjadrovať k jej pravosti, k tomu čo bolo zverejnené či je to skutočne komunikácia, ktorá je zaistená vo vyšetrovacom spise alebo nie. “ Monika Jankovská v reakcii na zverejnenú komunikáciu akýkoľvek kontakt s Máriánom Kočnerom poprela. V čase Gálovho vyjadrenia nebola informácia o zaistenej komunikácii medzi Jankovskou a Kočnerom potvrdená políciou ani prokuratúrou. Výrok preto hodnotíme ako pravdivý.

informáciách mala zaistila tlačovke reakcii


Iba za tieto 2 roky, čo ste tu teda od októbra 2023 narástol dlh o 15 miliárd, za teda tej Matovičovej vlády, ja ju nejdem obhajovať, to bolo 14 miliárd a to tam boli počas kríz a to tam boli 3 roky.

V rokoch 2020 - 2023 stúpil hrubý dlh verejných financií z 55 na necelých 69 miliárd eur, teda o takmer 14 miliárd eur. V rokoch 2024 a 2025 odhaduje Rada pre rozpočtovú zodpovednosť zvýšenie dlhu o ďalších 15 miliárd na 84 miliárd eur. Výrok hodnotíme ako pravdivý.

Podľa dát dostupných z Fiškálnej databázy Rady pre rozpočtovú zodpovednosť bol hrubý štátny dlh v roku 2020 na úrovni 55,1 miliardy eur. Prezidentka vymenovala Igora Matoviča za premiéra 21. marca 2020. O tri roky neskôr, teda v roku 2023, dosiahol hrubý štátny dlh výšku 68,9 miliárd eur. Dlh teda počas doby vlády Igora Matoviča a neskôr Eduarda Hegera narástol o 13,8 miliárd eur, ktoré sa blíži k číslu 14 miliárd.

Od mája 2023 do októbra 2023 na Slovensku vládla úradnícka vláda s predsedom Ľudovítom Ódorom. Od októbra 2023 na Slovensku vládne štvrtá vláda premiéra Roberta Fica. Podľa dát z Fiškálnej databázy Rady pre rozpočtovú zodpovednosť narástol hrubý štátny dlh za toto obdobie zo 68,9 miliárd eur v roku 2023 na 77,6 miliárd eur počas roka 2024. Pre rok 2025 zatiaľ Rada pre rozpočtovú zodpovednosť uverejnila len odhadovaný hrubý štátny dlh na úrovni 84,3 miliárd eur. Pokiaľ by sme brali do úvahy aj odhadovanú úroveň dlhu na konci roka 2025, tak počas obdobia vládnutia štvrtej vlády Roberta Fica v rokoch 2024 a 2025 narástol hrubý štátny dlh o 15,4 miliárd eur.

Hrubý a čistý dlh verejnej správy vyjadrený v miliardách eur. Zdroj: Rada pre rozpočtovú zodpovednosť

Dlh verejných financií, respektíve štátny dlh vyjadrený v eurách, podľa Rady pre rozpočtovú zodpovednosť však „neposkytuje informáciu o závažnosti dlhu a rozsahu fiškálnej nerovnováhy”, preto sa údaje o dlhu často uvádzajú v relatívnom vyjadrení v % HDP.

Hrubý a čistý dlh verejnej správy vyjadrený v % HDP Zdroj: Rada pre rozpočtovú zodpovednosť

Ďalší údaj, ktorý vypovedá o dlhodobej udržateľnosti verejných financií, je aj deficit verejnej správy. Deficit podľa metodiky slovenského Štatistického úradu predstavuje rozdiel medzi príjmami a výdavkami štátu za dané rozpočtové obdobie.

bol
vymenovala
dosiahol
vládla
vládne
narástol
uverejnila
narástol
Rada pre rozpočtovú zodpovednosť
Rady pre rozpočtovú zodpovednosť
uvádzajú
Rada pre rozpočtovú zodpovednosť
predstavuje


Ale ako som už povedal, nakoniec sa to rokovania tu dohodu nezabezpečila vláda, ale udiala sa na pôde parlamentu, čiže aj preto ta absolútna nedôvera.

Rokovanie Predsedu NR SR a Mariána Kollára prebehlo v piatok 2. decembra 2011 na pôde parlamentu. Už pred týmto rokovaním avizoval M. Kollár, že sú ochotní prijať ponuku vlády na zvýšenie miezd. Následne LOZ túto informáciu dementovalo, so slovami, že pokiaľ nie je dohoda podpísaná, tak žiadna dohoda nie je. Konečná dohoda Vlády SR a LOZ bola podpísaná 3.decembra 2011 na Úrade vlády SR . Richard Raši hovorí pravdu ak hovorí, že dohoda sa udiala na pôde parlamentu, avšak zavádza ak hovorí, že dohodu nezabezpečila vláda. Rašiho výrok implikuje uzavretie dohody nejakou parlamentnou komisiou. Dohodu však odborári vyrokovali priamo s vládou. Dátum zverejnenia analýzy: 05.12.2011 Naspäť Nahlásiť chybu

Rokovanie
Konečná dohoda


Tu išlo o to, vtedy mali dostať 350, 300 miliónov sa mi zdá, malo ísť, že pacientom, ale iba tým, ktorí sú poistení v tej štátnej poisťovni a my sme hovorili, že zvýšme tú platbu za poistenca štátu.

V roku 2020 mal štát zámer dofinancovať Všeobecnú zdravotnú poisťovňu sumou 300 miliónov eur. Strana SaS s týmto krokom nesúhlasila a za dofinancovanie nehlasovala. Neskôr strana navrhovala zvýšiť platby za poistencov štátu. Výrok Richarda Sulíka preto hodnotíme ako pravdivý.

Štát mal v roku 2020 zámer dofinancovať Všeobecnú zdravotnú poisťovňu sumou 300 miliónov eur. Nakoniec sa ale vláda zhodla na 100 miliónoch eur. Strana SaS sa pri hlasovaní o návrhu zdržala .

Obe súkromné zdravotné poisťovne tento krok považovali za neférový a skritizovali ho s tým, že za jediný spravodlivý spôsob dofinancovania považujú zvýšenie platby za poistenca štátu.

Poistenec štátu predstavuje osobu, za ktorú platí zdravotné odvody štát. Poistencami štátu sú najmä občania, ktorí nie sú ekonomicky aktívny, nezaopatrené deti, starobní a invalidní dôchodcovia, osoby vo výkone trestu, osoby vedené v evidencii uchádzačov o zamestnanie ale aj mnohé iné. Výška odvodov do poisťovne je pri takomto poistencovi spravidla nižšia ako pri ekonomicky aktívnych poistencoch.

Strana SaS v decembri minulého roka navrhla zvýšiť platby za poistencov štátu na 4,5 percenta.

dofinancovať Nakoniec zdržala považovali považujú sú navrhla


No, ak dovolíte pani redaktorka, odpoviem priamo na vašu otázku tým, že odcitujem tri vetičky z jedného zásadného dokumentu. V tom dokumente sa hovorí "úctyhodné zahmlievanie však ako chceme riešiť problém, keď máme také problémy ho čo i len pomenovať, takže nielen že už sa používa politický korektný, čiže nič nehovoriaci a zahmlievajúci výraz účasť privátneho sektora, ale doplnilo sa aj slovíčko môže, čiže bude sa zvažovať účasť privátneho sektora". Podčiarkujem zvažovať. Posledná veta. "Musíme zásadne odmietnuť predĺženie ochranného valu alebo nový permanentný krízový mechanizmus, ak to nebude spojené s jasnými pravidlami bankrotu krajiny." Tieto citáty, ktoré som teraz predniesol pani redaktorka nie sú z brožúrky Slobody a Solidarity euroval cesta k socializmu, toto napísal vo svojom blogu Ivan Mikloš, minister financií 17.10. minulý rok ...

Úctyhodné zahmlievanie, však? Najmä ak si uvedomíme, že ide stále o to isté. Teda o to, či zodpovednosť za zlé pôžičky budú niesť aj banky, ktoré na tom, že nezodpovedným vládam požičiavajú, slušne zarábajú, alebo či budú platiť len daňovníci. Už tento sémantický exkurz veľa naznačuje o tom, ako k problému pristupuje väčšina dnešných politikov. Ako chceme riešiť problém, keď máme také problémy ho čo i len pomenovať?

Takže nielen, že sa už používa politicky korektný (čiže nič nehovoriaci a zahmlievajúci) výraz „účasť privátneho sektora“, ale doplnilo sa aj slovíčko „môže“, čiže bude sa „zvažovať“ účasť privátneho sektora a úloha MMF."

V blogu Ivana Mikloša na etrende sa píše


V tej preambule (Vatikánskej zmluvy, pozn.) sa hovorí, dôležitosť katolíckej cirkvi, potom neskôr aj iných, v našich dejinách. A hovorí sa tam o cyrilo-metodskej tradícii, ktorú v ústave máme, neni to celkom od veci. Podčiarkuje sa (v preambule Vatikánskej zmluvy, pozn.) dôležitosť cirkvi v rôznych oblastiach, teda morálnej, sociálnej, kultúrnej, vzdelávacej a tak ďalej.

Na základe porovnania Vatikánskej zmluvy a Ústavy SR môžeme výrok pokladať za pravdivý. Úvodný odsek Základnej zmluvy SR so Svätou stolicou (326/2001 Z. z.) sa odvoláva na medzinárodne uznávané princípy náboženskej slobody, na významné postavenie katolíckej cirkvi v dejinách Slovenska a na jej úlohu v sociálnej, morálnej a kultúrnej oblasti. Text zmluvy sa hlási k cyrilo-metodskému duchovnému dedičstvu, podobne ako text preambuly Ústavy SR ( .pdf ):

„ My, národ slovenský, pamätajúc na politické a kultúrne dedičstvo svojich predkov a na stáročné skúsenosti zo zápasov o národné bytie a vlastnú štátnosť, v zmysle cyrilo-metodského duchovného dedičstva a historického odkazu Veľkej Moravy, (...)“

Iné cirkvi sa spomínajú v čl. 4 Základnej zmluvy, a to v súvislosti s právom katolíckej cirkvi udržiavať kontakty aj s inými cirkvami a náboženskými spoločnosťami:

„Katolícka cirkev má právo udržiavať kontakty so Svätou stolicou a s univerzálnou cirkvou, osobitne s konferenciami biskupov iných štátov, ako aj s inými cirkvami a náboženskými spoločnosťami a s ďalšími právnickými osobami a fyzickými osobami v Slovenskej republike i v zahraničí.“

zmluvy .pdf


Robert Fico tvrdí, že verejný dlh klesá, avšak poledné údaje, ktoré sú k dispozícii k 1. štvrťroku 2014 tvrdia opak. Pravdou však je, že od októbra 2014 sa prechádzalo na nový systém výpočtu dlhu - ESA 2010, ktorý môže mať pozitívne dopady na vývoj verejného dlhu na Slovensku, ale v databáze k októbrovej štatistike stále chýbajú údaje zo Slovenska ako aj iných krajín. Preto hodnotíme výrok ako neoveriteľný. Dlh v 1. štvrťroku 2014 Hrubý dlh Sloveskej republiky dosiahol v 1. štvrťroku 2014 podľa Rady pre Rozpočtovú zodpovednosť úroveň 42,3 miliárd eur, čo predstavovalo 58,4 % HDP. V porovnaní s koncom roka 2013 dlh narástol o 2,3 miliardy eur, teda o 3 percentuálne body. Tento nárast bol spôsobený emisiou nových štátnych dlhopisov v prvých troch mesiacoch roka v sume takmer 3,5 mld. eur, pričom v rovnakom období boli splatné dlhopisy vo výške 1,0 mld. eur. Od októbra 2014 sa však používa na výpočet verejného dlhu nový systém ESA 2010. Zavedenie novej výkazníckej metodiky ESA2010 zrejme bude pre slovenské verejné financie napokon znamenať relatívne dobré správy. Dlh verejnej správy by totiž mohol napriek jeho skutočnému navyšovaniu, napríklad zaraďovaním nových subjektov do okruhu verejných financií, v konečnom dôsledku papierovo klesnúť späť pod 55 % hrubého domáceho produktu. Októbrová štatistika ESA 2010 ešte neobsahovala údaje o Slovensku ako taktiež aj o Belgicku, Bulharsku, Grécku, Španielsku, Cypre, Litve, Maďarsku a Poľsku.

Rady pre Rozpočtovú zodpovednosť
ESA
mohol
Októbrová štatistika
ESA 2010


Naozaj táto škola (vo Vrútkach, pozn.) bola vybavená kompletne, či už kamerovým systémom, zabezpečenými dverami, zamknutými dverami. Mali tam ostatné nejaké ochranné prvky.

Škola vo Vrútkach v čase útoku kamerový systém nemala. Tvrdenie Branislava Gröhlinga preto hodnotíme ako nepravdivé. Spojená škola vo Vrútkach má vrátnicu . V čase útoku nožom boli hlavné vchodové dvere zamknuté, zvonku majú guľu. Starosta mesta Branislav Zacharides po tragédii uviedol (18:30), že škola vnútri kamerový systém nemá. Video, ktoré zachytáva zásah polície proti útočníkovi, pochádza z bezpečnostnej kamery umiestnenej na ulici. „ K použitiu nesprávnej informácie došlo omylom, za čo sa ospravedlňujeme. Minister školstva Branislav Gröhling cestoval na miesto tragédie priamo z prebiehajúcej tlačovej konferencie v Bratislave, spolu s ministrom vnútra R. Mikulcom či predsedom NR SR B. Kollárom bol na mieste rýchlo informovaný o podrobnostiach incidentu či už zo strany učiteľov, zasahujúcich policajtov a ich nadriadených, pričom nebol čas si všetky uvádzané informácie overovať,” uviedol pre Demagóg.SK tlačový odbor ministerstva.

vrátnicu útoku boli uviedol


...dnes prenikli do médií informácie, že jedným z prvých ľudí, ktorí sa ocitli na mieste činu dvoch zavraždených ľudí bol šéf protikorupčnej jendotky NAKA, pán Krajmer (...).

S informáciou, že sa na mieste činu objavil šéf protikorupčnej jednotky NAKA Róbert Krajmer prišiel ako prvý na svojej internetovej stránke týždenník Trend . V ten istý deň na túto správu reagovalo Prezídium policajného zboru vyhlásením, podľa ktorého sa Robert Krajmer na mieste vraždy nachádzal približne 10 hodín od oznámenia s cieľom zisťovať, či pri obhliadke miesta činu neboli zistené informácie, ktoré môžu mať súvis s činnosťou respektíve s prípadmi, ktoré jednotka vyšetruje. Prezídium PZ tiež odmieta "... opäť zavádzajúce tvrdenia o účelovosti jeho prítomnosti z iného, než služobného dôvodu. " Vyjadrenie prezídia priniesol v aktualizácii článku týždenník Trend . Výrok môžeme označiť za pravdivý.

Trend Trend


Ja napríklad doteraz mám vlastne z pôvodnej vlády aj viceprezidenta, aj riaditeľa krajského riaditeľstva polície.

Je pravdou, že po nástupe 2. Ficovej vlády zostali na svojej pozícii viceprezident PZ Ábel, ako aj riaditeľ krajského riaditeľstva polície v Bratislave Csaba Faragó. Na poste viceprezidenta policajného zboru od roku 2010 pôsobí Ľubomír Ábel. Svojej funkcie sa podľa profesného životopisu ujal 28. júla 2010. Na to, že Ábel zostáva vo svojej funkcii, upozornil denník SME (15. mája 2012). Krajským riaditeľom policajtov v Bratislave je Csaba Faragó . Ten sa svojho postu ujal v auguste 2010, teda ešte za vlády Ivety Radičovej. Vo vysokej funkcii zostal aj bývalý policajný šéf v nitrianskom kraji Pavol Šrámek. Ten sa presunul z miesta riaditeľa na jeho zástupcu. Dátum zverejnenia analýzy: 22.04.2013 Naspäť Nahlásiť chybu

životopisu
SME
Csaba Faragó
ujal
presunul


Sme tu už rok a znova zopakujem, namiesto roka, že tá situácia, v ktorej sme sa tu konsolidačne objavili, to nie je teraz, že to spadlo z neba, že nikto sme nevedeli. My sme na to v parlamente upozorňovali hneď po voľbách, keď vy ste prichádzali s mikulášskymi balíčkami.

Poslanci strany Progresívne Slovensko sa v období po parlamentých voľbách v roku 2023 opakovane vyjadrovali o nutnosti konsolidačných opatrení za účelom ozdravenia verejných financií, najmä v súvislosti s vládou prijatým konsolidačným balíčkom koncom roku 2023. Výrok preto hodnotíme ako pravdivý.

Strana Progresívne Slovensko (PS) sa k stavu verejných financií vyjadrovala už v roku 2023. V novembri 2023 sa poslanec za PS Štefan Kišš vyjadril : „Veľmi potrebná konsolidácia verejných financií je v programovom vyhlásení nedostatočná. Vláda naďalej hazarduje s dôverou finančných trhov a zahráva sa s gréckou cestou.“

Vláda schválila konsolidačný balíček 4. decembra 2023. Ten mal do rozpočtu prispieť celkovou sumou 1,5 miliardy eur. Súčasťou rozpočtu na rok 2024 boli aj zdroje vyčlenené na trináste dôchodky alebo pomoc pre ľudí, ktorým v tomto roku narástli úroky hypotéky.

Rada pre rozpočtovú zodpovednosť upozornila , že schválený rozpočet nezlepšuje dlhodobú udržateľnosť verejných financií a nebol zostavený v súlade s výdavkovými limitmi.

V decembri 2023 Kišš v reakcii na vládou schválený konsolidačný balíček znovu zdôraznil dôležitosť konsolidácie. Opatrenia boli podľa Kišša nedostatočné a mali viesť k navýšeniu verejného dlhu.

Vtedajší konsolidačný balíček kritizovala aj poslankyňa PS Simona Petrík, ktorá odkázala vláde, že blaík nestačí na ozdravenie verejných financií a povedie k ďalšiemu zadlžovaniu.

V januári 2024 predložilo PS do parlamentu návrhy zákonov pre ekonomický rast, nakoľko vládny konsolidačný balíček „nešetrí, ani neinvestuje, len prejedá našu budúcnosť.“

vyjadril schválila Súčasťou upozornila zdôraznil kritizovala predložilo


Doteraz platí ešte zo zákona, že ministerstvo hospodárstva je účastníkom cenového konania, ministerstvo hospodárstva dostane každý cenový návrh rozpiplaný do poslednej položky, do poslednej položky pre každý.

V § 14 ods. 2 zákona č. 276/2001 Z. z. (.pdf) o regulácii v sieťových odvetviach a o zmene a doplnení niektorých zákonov v znení neskorších predpisov (ďalej len „zákon o regulácii“) sa uvádza: "Účastníkom cenového konania je regulovaný subjekt, ktorý predložil cenový návrh, a ministerstvo . Účastníkom cenového konania začatého z podnetu úradu je regulovaný subjekt, ktorému úrad doručí oznámenie o začatí cenového konania a ministerstvo."

zákona č. 276/2001


Poľsko má hospodársky rast 3,5 %, ale pozrite si, a to mi hovoril pán sám minister, ako im narástol to dlh, na jednej strane majú 6,5 percentný deficit.

Odhady poľského hospodárskeho rastu za rok 2025 sa pohybujú medzi 3,3 % až 3,6 %. Deficit verejných financií dosiahol 6,6 % HDP v roku 2024, podľa ministra financií Andrzeja Domanskiho má v roku 2025 vzrásť na 6,9 % HDP. Výrok napriek odchýlke hodnotíme ako pravdivý.

OECD vo februári 2025 odhadla rast poľskej ekonomiky na 3,4 % HDP, Európska komisia v májovej prognóze uviedla predpokladaný rast za rok 2025 vo výške 3,3 % HDP a Národná banka Poľska v júli 2025 zverejnila predpoklad rastu HDP vo výške 3,6 % ( pdf . s.6).

V predošlom roku dosiahlo Poľsko reálny rast 2,9 % HDP.

Podľa OECD sa poľská ekonomika po inflačnom šoku v roku 2023 opäť vrátila k svojmu rastu, k čomu prispeli verejné investície, obchod a zmiernenie cien potravín a energií.

Ukončenie potravinovej a energetickej podpory infláciu následne opäť zvýšilo, čím sa predpokladá inflačný rast na 5 % v roku 2025 a pokles na 3,9 % v roku 2026.

Deficit poľských verejných financií dosiahol 6,6 % HDP v roku 2024. minister financií Andrzej Domanski v auguste 2025 povedal, že v roku 2025 predpokladá zvýšenie deficitu na 6,9 % HDP. Pomer verejného dlhu k HDP tak bude 58 %, v roku 2026 by mal stúpnuť na 65,3 %. Nárast dlhu súvisí s výdavkami na obranu, sociálne dávky, úroky a investíciami napríklad to dopravnej a energetickej infraštruktúry.

odhadla
uviedla
pdf
dosiahlo
inflačnom šoku
vrátila
predpokladá
pokles
dosiahol
povedal,
bude
súvisí


Moderátor: No je tam súvislosť pána Hatara, ktorý bol jeho osobný tajomník a ktorý mal brať isté peniaze, možno na financovanie strany Smer (podľa spisu Gorila pozn.). RK: Toto sa vylúčilo a viete veľmi dobre, že nie je okrem tej jednej veci, o ktorej sme sa bavili v súvislosti s holokaustom pred desiatimi rokmi, tak to je vec, ktorú sme vtedy aj oficiálne predsa priznali,

Na stránke smer.sk Erik Tomáš (hovorca Smeru-SD, pozn.) potvrdil (január 2012), že strana dostala od finančnej skupiny Penta sponzorský dar jeden milión korún: „Išlo o dar, ktorý je riadne zadokumentovaný vo finančnej správe z roku 2000. Smer-SD ako začínajúca strana nemala v tom čase žiadne peniaze zo štátneho rozpočtu.“ Taktiež tu potvrdil , že peniaze boli použité na konkrétnu akciu, a to na založenie tradície: Deň pamiatky na obete holokaustu (9. september, pozn.). Finančná správa, na ktorú sa hovorca odvoláva už nie je na stránke SMER-u dostupná (posledná práva je z roku 2002). Rovnako nie je dostupná ani podobná správa Nadácie Smer. (v súčasnosti Nadácia Solidarita)

smer.sk
potvrdil
stránke
Nadácie Smer.
Határ


Vyrokovali sme podstatne viac v rozpočte EÚ ako minule. Ide o 20 miliárd eur, 6 vraciame. Máme 14 miliárd eur teraz.

Ak by sme brali do úvahy kohézny fond, kde sa Slovensku podarilo vyrokovať nárast finančných prostriedkov v programovacom období 2014-2020 o približne 1,2 mld. euro. resp. v cenách z roku 2011 a po inflácii ide o navýšenie 2,8 mld. euro. Slovensko dostane na základe rozpočtu EÚ na roky 2014-2020 spolu 20 mld eur z čoho však platí až 7 mld. eur späť a teda “čistý zisk” pre Slovnesko nie je 14 mld. eur ale 13 mld. eur. Fico sa mýli o 1 mld. eur, podstata výroku však zostáva zachovaná, výrok preto hodnotíme ako pravdivý.

Euractiv uvádza, že pri schválenom rozpočte na roky 2014 - 2020 má Slovensko možnosť čerpať z rozpočtu Európskej únie prostriedky vo výške približne 20 miliárd eur. Slovensko v 2014 – 2020 do spoločného rozpočtu odvedie 7 miliárd eur, ale naše príjmy v tom istom období presiahnu v bežných cenách 20 miliárd eur. Pozitívna bilancia pre Slovensko je teda 13 miliárd eur.

2014 - 2020
politiku súdržnosti
dostaneme


A mimochodom Angličania presne od takého rigidného systému zase odišli. Oni mali ten testovaný 11+, tak oni odišli od toho, aby tá šanca (pre žiakov s horším priemerom - pozn.) bola.

Toto testovanie fungovalo podľa portálu Eleven Plus Exams v skutočnosti na celoštátnej úrovni iba medzi rokmi 1944 až 1976. potom dostali jednotlivé samosprávne celky možnosť rozhodovať o tom, či systém budú využívať, alebo nie. Keďže povinné využívanie tohto systému v celom Spojenom kráľovstve bolo zrušené, výrok poslanca Fronca hodnotíme ako pravdivý.

Eleven Plus Exams


Nemocnice staviame nové, rekonštruujeme od Prešova cez Poprad, Banskú Bystricu, Martin až po Bratislavu.

V Prešove ministerstvo obrany rozširuje a modernizuje existujúcu nemocnicu s výstavbou nových objektov. V Poprade prebieha rekonštrukcia nemocnice v rámci Plánu obnovy. V Banskej Bystrici aj Martine sa realizuje výstavba nových nemocníc financovaných z Plánu obnovy, pričom v Banskej Bystrici sa zároveň rekonštruuje časť súčasného areálu. V Bratislave vláda plánuje výstavbu novej Národnej univerzitnej nemocnice vo Vajnoroch. Výrok hodnotíme ako pravdivý.

Zriaďovateľom Fakultnej nemocnice s poliklinikou J. A. Reimana Prešov je od 10. mája 2024 Ministerstvo obrany SR (MO SR), čím sa nemocnica zaradila do systému vojenského zdravotníctva ( .pdf , str. 3). MO SR plánuje nemocnicu zrekonštruovať a rozšíriť komplex o nové objekty. Minister obrany Robert Kaliňák predpokladá, že nemocnica rozšíri kapacitu o približne 900 lôžok. Výkopové práce v areáli nemocnice sa začali už koncom augusta 2024. Do prevádzky by mohla nemocnica vojsť už približne od začiatku roku 2027. Približné náklady na jej výstavbu sú naplánované na 550 mil. eur bez DPH.

V Poprade prebieha rekonštrukcia nemocnice realizovaná v rámci Plánu obnovy. So stavebnými prácami sa začalo vo februári 2024. Rekonštrukcia by mala byť ukončená v júni 2026. Práce by mali splniť predpokladaný termín splnenia.

Slovensko sa v roku 2021 v rámci Plánu obnovy a odolnosti (POO) zaviazalo k vytvoreniu novej siete nemocníc, ktorá zahŕňa výstavbu nových nemocníc, modernizáciu existujúcich budov a zlepšenie technického vybavenia nemocníc. Na túto časť investičných projektov dostalo Slovensko nenávratné finančné prostriedky vo výške 998 miliónov eur ( .pdf , s. 388, 401).

Prostriedky z POO použilo Ministerstvo zdravotníctva na výstavbu dvoch nových nemocníc – Rooseveltovej nemocnice v Banskej Bystrici a Univerzitnej nemocnice v Martine.

Administratívne práce a formálne náležitosti v rámci projektu výstavby nových budov k Rooseveltovej nemocnici v Banskej Bystrici začali v júni 2023 počas vlády Ľudovíta Ódora. K podpisu zmluvy so zhotoviteľom došlo v máji tohto roku a v septembri tohto roku boli zahájené prvé búracie práce.

Koncepcia projektu, na ktorý Ministerstvo vyčlenilo viac ako 450 miliónov eur pozostáva z rekonštrukcie časti nemocnice a výstavby nových budov ( .pdf , str. 1). Podľa míľnikov POO by mala byť hrubá stavba nemocnice postavená do júna 2026 a skolaudovaná do decembra 2028. Kompletné ukončenie výstavby je naplánované do konca roka 2029. Nová podoba nemocnice by mala v budúcnosti disponovať 830 lôžkami, z ktorých 770 bude v priestoroch nových budov.

Počiatočné fázy projektu zahŕňajúce projektovú dokumentáciu, inžiniering a verejné obstarávanie pre Univerzitnú nemocnicu v Martine začali v júli 2023 počas vlády Ľudovíta Ódora. K podpisu so zhotoviteľom stavby došlo v júni tohto roku a výstavba začala v júli 2024.

Na tento projekt vláda vyčlenila z POO 256 miliónov eur. Hrubá stavba nemocnice by mala byť postavená najneskôr v júni 2026. Ukončenie stavby a uvedenie nemocnice do prevádzky je naplánované do konca roka 2028. Nové priestory budú obsahovať ambulantnú, diagnostickú a terapeutickú časť, ďalej urgentný príjem a nových 660 lôžok.

Nová bratislavská nemocnica s názvom Národná univerzitná nemocnica generála Milana Rastislava Štefánika má napokon stáť v mestskej časti Vajnory. Celkové náklady sú odhadované na 1,27 miliardy eur bez DPH. Minister zdravotníctva Šaško tvrdí, že nemocnica sa postaví do roku 2030.

V máji 2024 schválila vláda návrh na výstavbu nemocnice v bratislavskom Ružinove, ktorá sa mala pôvodne stavať na území Rázsoch, kde vláda schválila vybudovanie Národného ústavu detských chorôb.

.pdf zrekonštruovať začali náklady začalo splniť zaviazalo .pdf nemocnice nemocnice začali došlo .pdf míľnikov postavená projektu podpisu výstavba vyčlenila postavená obsahovať nemocnica schválila


Rúra bratstvo previedla z matky SPP na Eustream, pretože také sú európske smernice

J. Figeľ správne uvádza, že prevedenie "rúry" na Eustream bolo nevyhnutné kvôli smerniciam EÚ. SMERNICA EURÓPSKEHO PARLAMENTU A RADY 2009/73/ES z 13. júla 2009 o spoločných pravidlách pre vnútorný trh so zemným plynom vyžaduje zabezpečenie oddelenia prepravných sietí a prevádzkovateľov prepravných sietí. Členské štáty by teda podľa článku osem uvedenej smernice ,,mali byť povinné zabezpečiť, aby tá istá osoba alebo osoby neboli oprávnené vykonávať kontrolu nad ťažobným alebo dodávateľským podnikom a súčasne nad prevádzkovateľom prepravnej siete alebo prepravnou sieťou .' Aj materiál z rokovania vlády SR zo 14. februára 2013 hovorí, že prevod nepeňažného vkladu ("rúry") časti podniku SPP do spoločnosti eustream, a. s. (ďalej len „eustream“) súvisí s transpozíciou smernice Európskeho parlamentu a Rady 2009/73/ES z 13. júla 2009. Dátum zverejnenia analýzy: 23.09.2013 Naspäť Nahlásiť chybu

SMERNICA materiál


Takisto došlo k zľaveniu v silových zložkách, kde bola tiež povinnosť a už je len v deklaratívne používa sa alebo používajú.

R. Rafaj nehovorí pravdu, že všade vypadávajú slová "je povinný". Dochádza k tomu explicitne jedine v § 3 ods. 3 a v § 5 ods. 7 štvrtej vete. Rovnako nedochádza k zľavneniu v prípade silových zložiek viď tu: V § 3 ods. 1 sa za slová "štátny jazyk" vkladajú slová "a ich zamestnanci, štátni zamestnanci, príslušníci ozbrojených síl Slovenskej republiky (ďalej len "ozbrojené sily"), ozbrojených bezpečnostných zborov, iných ozbrojených zborov a Hasičského a záchranného zboru sú povinní ovládať a v úradnom styku používať štátny jazyk."


... pod taktovkou ministra hospodárstva a ministerstva zahraničných vecí už pracujú expertné skupiny z rôznych oblastí a pripravujú scenáre, ktorými sa budeme riadiť v prípade tvrdého brexitu.

Informácie dostupné na oficiálnej stránke ministerstva zahraničných vecí hovoria o vytvorení medzirezortnej koordinačnej skupiny pre Brexit. O presnom zložení skupiny resp. skupín nie sú dostupné žiadne informácie. O vyjadrenie sme požiadali Ministerstvo hospodárstva SR ale ku dňu 19. decembra 2018 sme nedostali žiadnu odpoveď. Výrok zatiaľ hodnotíme ako neoveriteľný.

zasadnutí uvádza


Po prvé chcem povedať ešte raz, že pani Radičová spáchala volebný podvod, pretože toto povedala, nech si to prečítajú všetci občania Slovenskej republiky. A povedala to opakovane, že sa nebude privatizovať.

R. Fico ( a nielen on , pozn.) už v minulosti kritizoval I. Radičovú za to, že sa pred voľbami mala vyjadriť v tom zmysle, že (citujúc R. Fica, pozn.) "nebudeme privatizovať" . Podľa Fica, sa tak mala Radičová vyjadriť v relácii Voľby 2010 – Okrúhle stoly. Žiaľ túto reláciu si nie je možné pozrieť v archíve STV . Vo volebnom programe SDKÚ-DS (.pdf) sa okrem iného píše: "Zachránime bratislavské letisko a Cargo Štyri roky terajšej vlády jasne ukázali, že štát nedokáže tieto firmy dobre riadiť. Získame pre tieto firmy strategických partnerov, a tým ich zachránime. Výsledkom bude zásadné zlepšenie ich služieb a zabezpečenie ich strategického rozvoja. Hlavným slovenským letiskom by sa mala stať Bratislava, a nie Viedeň." V programe sa teda nepíše explicitne, že strana bude privatizovať, ale uvádza, že získa strategických partnerov pre letisko a Cargo, čo de facto znamená, že tieto dve spoločnosti chcú privatizovať.

a nielen on
kritizoval
archíve STV
volebnom programe SDKÚ-DS


1,3 % a znovu opakujem, 1,3 (bolo navýšenie platov v školstve za ministra Jurzycu, pozn.).

Eugen Jurzyca nastúpil do funkcie ministra školstva v júli 2010 a skončil svoje pôsobenie v úrade v apríli roku 2012. Podľa webovej stánky ministerstva školstva (.pdf) bol v roku 2010 priemerný plat v školstve (z rozpočtovej kategórie) 722,6 eur a 728,8 v priebehu prvých troch štvrťrokoch 2012, čo predstavuje navýšenie o 6,2 eur, a teda 0,8 % navýšenie. V prípade započítania iba pedagogických zamestnancov sa jedná o navýšenie zo 799,5 eur v roku 2010 na 812,5 v prvých troch štvrťrokoch 2012, čo predstavuje zvýšenie o 13 eur, a teda 1,6 %. Výrok považujeme za pravdivý, pretože údaje ministra Čaploviča sa pohybujú v danom rozmedzí.

ministerstva školstva


Plénum Ústavného súdu sedí každý týždeň, okrem pokiaľ viem v stredu, vtedy bol sviatok.

Podľa Rozvrhu práce Ústavného súdu SR na obdobie 1. 3. 2013 – 28. 2. 2014 zasadá plénum Ústavného súdu v pracovných dňoch, "spravidla v stredu" , pričom "neverejné zasadnutia pléna a senátov sa konajú podľa rozhodnutia ich predsedov."

Rozvrhu práce Ústavného súdu SR
zoznamu tlačových správ


Na to je protokol, aby rozhodol, kedy mám hovoriť po slovensky a kedy smiem použiť jeden z jazykov, ktorými sa dohovorím. (odpoveď na otázku "Brali by ste na zahraničné návštevy so sebou tlmočníka?")

Pravidlá diplomatického protokolu sú súhrnom medzinárodných noriem, špeciálne vypracovaných alebo tradíciou prijatých pravidiel a zvyklostí, ktorými sa v Slovenskej republike po formálnej stránke riadi styk oficiálnych predstaviteľov Slovenskej republiky, osobitne na úrovni prezidenta Slovenskej republiky (s. 6 - 8) , predsedu Národnej rady Slovenskej republiky, predsedu vlády Slovenskej republiky a ministra zahraničných vecí Slovenskej republiky, so svojimi zahraničnými partnermi. Nikde v tomto protokole sa nepíše o spôsobe a jazyku komunikácie štátnikov, ani o prítomnosti tlmočníkov. V tom kedy má prezident hovoriť po slovensky a kedy môže použiť iný jazyk, teda protokol nerozhoduje. Prezident SR nemá vlastný protokol. Výrok preto hodnotíme ako nepravdivý.

protokolu


Mne bude úplne jedno, že či napravo bude 8 alebo 9 strán, pre mňa je dôležité, že sme my integrovali stredoľavý priestor, opakujem, 7 politických strán sme zintegrovali.

Agentúra SITA píše: „Sobotňajší slávnostný snem Smeru-SD v Prešove zobral na vedomie integráciu s Ľavicovým blokom, pričom jeho členovia dostanú možnosť vstúpiť do Smeru-SD, vyhlásil to Robert Fico. Ľavicový blok je po strane Stred, SOP, SDĽ, SDA a SDSS šiestym subjektom, ktorý Smer-SD pohltil.“ Siedmou stranou mala byť strana HZD. Agentúra SITA v tejto súvisloti uvádza: „Strana súčasného prezidenta republiky Ivana Gašparoviča - Hnutie za demokraciu (HZD) pravdepodobne do konca roka neukončí svoju činnosť, ako o tom rozhodli delegáti kongresu strany v Bratislave 20. februára. HZD sa teda nezintegruje so Smerom-SD.“ HZD naďalej funguje ako samostatná strana, Smer tak integroval iba šesť a nie sedem strán, ako uvádza Robert Fico.

SITA SITA HZD


Ján Počiatek, ktorý bol rok zodpovedný za koordináciu, nielen za dopravu, najprv ustanovil do postu koordinátora riaditeľa generálneho riaditeľa centrálneho koordinačného orgánu pána Sántaia, ktorého Slovensko si možno pamätá z témy Nástenkový tender u ministra Štefanova. Na bývalom ešte ministerstve výstavby regionálneho rozvoja.

Dňa 22. apríla 2012 denník SME avizoval, že minister dopravy J. Počiatek vymenoval Michala Sántaia za šéfa Centrálneho koordinačného orgánu (CKO), ktorý má na starosti celoslovenské eurofondy. Keďže bol Sántai v minulosti spájaný s kontroverzným nástenkovým tendrom, jeho vymenovanie vyvolalo vlnu kritiky zo strany opozície.

Denník SME o Santaiovej pozícii v nástenkovom tendri píše nasledovné: " V čase, keď konzorcium firiem Avocat a Zamedia posielali na ministerstvo výstavby predražené faktúry z nástenkového tendra a ono im ich preplácalo, sedel v monitorovacom výbore, ktorý na ne dozeral. Keď škandál okolo tendra prepukol, sedel s Mariánom Janušekom a Igorom Štefanovom (obaja SNS) na tlačovke, kde ho obhajovali. "

SME odstúpiť


...keď Litva predsedala Európskej únii, kde bola hlavná téma východné partnerstvo (...) a vtedy zrazu prezident Janukovyč odmietol podpísať asociačnú dohodu. Arménsko podpísalo colnú úniu s Ruskom...

Hlavnou témou predsedníctva Litvy v Rade EÚ (júl - december 2013) bolo východné partnerstvo. Počas tohto obdobia podpísalo Arménsko colnú úniu s Ruskom a o dva mesiace neskôr bývalý prezident Ukrajiny, Viktor Janukovyč, odmietol podpísať asociačnú dohodu s EÚ. Výrok hodnotíme ako pravdivý. Litva predsedala Európskej únii v roku 2013 (júl až december). Je pravdou, že jednou z hlavných priorít jej predsedníctva bolo Východné partnerstvo. Webstránka Predsedníctva Litvy vtedy uvádzala, že je pre nich, ako aj pre celú EÚ dôležité Východné partnerstvo z hľadiska bezpečnosti, stability čí ekonomiky: "... to have safe, stable, economically strong and pro-European Eastern neighbours. Our goal is to have pro-active and efficient Eastern Partnership policy that would bring tangible results for these countries and their people...Through the Eastern Partnership, the EU strengthens its bilateral and multilateral cooperation with the six Eastern European partners: Armenia, Azerbaijan, Belarus, Georgia ...". V septembri 2013 Arménsko podpísalo s Ruskom colnú úniu, ktorej členom sa stalo oficiálne v januári 2015. V novembri 2013 bývalý prezident Ukrajiny, Viktor Janukovyč, odmietol podpísať asociačnú dohodu s EÚ, čoho následkom sa začali prvé protivládne protesty, ktoré neskôr vyústili až do vojny na jej území. Tá dodnes pretrváva v podobe zamrznutého konfliktu medzi proruskými separatistami a ukrajinskou armádou na východe krajiny.

predsedala Webstránka podpísalo oficiálne odmietol pretrváva


by som tu mohol ukázať aj zmluvy, ktoré boli za vlády Smeru-SD podpisované rámcové, tu napr. víťaza 6 000 000 medzi ministerstvom hospodárstva a nejakou spoločnosťou White & Case, OneKeys, ďalšia zmluva, ktorú by som ukázať za 2 a pol milióna medzi  Ernst &Young a Ministerstvo zdravotníctva za 2 a pol milióna, a takto by som mohol hovoriť o ďalších zmluvách, tu je napríklad za 1,5 milióna. A keď si to rozmeníme na drobné, tak tu vidíte, že napr. pri tejto zmluve je 240 EUR na hodinu. To si účtovala advokátske kancelária ECKER-KÁN & PARTNERS, pri napr. v spolupráci s MH Manažment, známym MH Manažment, ešte v minulosti, pán Blaha by o tom asi niečo vedel, a takto by som mohol pokračovať, 180 EUR na hodinu, 120 EUR na hodinu, a toto je len pár zmlúv, ktoré som si stihol nájsť, aby som vám ukázal, že aj terajší ministri, aj vtedajší vládni činitelia, ktorí prišli k moci, potrebujú mať kvalitných právnikov, na ktorých sa môžu spoľahnúť

Rámcové zmluvy v miliónových sumách na poradenstvo rôzneho druhu podpisovali aj predošlé vlády. Hodinové sadzby sa v nami námatkovo vybraných nich pohybovali od 70 do 500 eur. Tvrdenie Michala Šípoša preto hodnotíme ako ešte pravdivé. Vlády Smeru-SD počas 12 rokov uzatvárali aj rámcové zmluvy, ktoré dovoľujú zmluvným stranám upravovať podmienky až v čase ich plnenia. Všetky zmienené hodnoty dohôd sa zhodujú so skutočnosťou. Ministerstvo hospodárstva uzatvorilo v roku 2014 rámcovú dohodu na poradenské služby s viacerými dodávateľmi - medzi inými aj firmou White & Case. Maximálna suma plnenia bola 6 miliónov eur. V roku 2015 uzatvorilo Ministerstvo zdravotníctva rámcovú zmluvu s auditormi z Ernst & Young v maximálnej hodnote 2,5 milióna eur. Štátna akciovka MH Manažment bola v minulosti kritizovaná za zmluvu s advokátom Bžánom, podľa ktorej mala za vyhratý súdny spor s talianskou firmou Enel pôvodne zaplatiť advokátovi desiatky miliónov eur. Hodinové sadzby právnikov z Ecker - Kán & Partners sa Demagógom námatkovo vybraných zmluvách s MH Manažmentom pohybovali od 100 do 180 eur za hodinu. Pri jednej rámcovke bola hodinová sadzba pre advokáta v rozmedzí 70 až 500 eur.

uzatvorilo
uzatvorilo
bola
Ecker - Kán & Partners
100
180
rámcovke


...že generálny prokurátor aj keď polícia vyšetruje aj keď razantne koná môže každú vec stopnúť, môže kohokoľvek prepustiť z väzby, máme zastaraný systém prokuratúry.

GP napríklad vymenúva ostatných prokurátorov podľa č. 153/2001 Z. z. o prokuratúre , kontroluje všetky prokuratúry a jeho nariadenia sú záväzné pre všetkých podriadených. Ďalšie jeho právomoci napĺňajú charakteristiku monokratického rozhodovania. Každú vec stopnúť ale nemôže. Jeho moc je obmedzená v prípade paragrafu 55d, keď nemôže zasahovať do vyšetrovania v prípade špeciálneho súdu.

č. 153/2001 Z. z. o prokuratúre


...pravdou je to, že nie len u nás sa tých detí málo rodí, ale v celej Európe, to nie je niečo, že práve na Slovensku jednoducho tie preferencie ľudí sú iné, hej, my máme myslím že 1,4, tak to je, ale to nemáme len my a vôbec nie sme niekde na chvoste.

Ivan Švejna hovorí o počte detí narodených na jednu ženu na Slovensku a v ostatných krajinách EÚ. Na Slovensku pripadalo na jednu ženu v roku 2016 1,48 dieťaťa, čo predstavuje podpriemer v Európskej únii. Podľa poslednej štatistiky je až 10. krajinou s najmenším počtom detí na jednu ženu, teda nenachádza sa na konci štatistiky pomedzi štátmi EÚ. Ako na to poukázal aj Švejna, nízka pôrodnosť nie je len problémom Slovenska ale aj celej Európskej únie, ktorý súvisí so starnúcou populáciou. Tento fenomén sprevádza nízka pôrodnosť ale aj zvýšenie priemerného veku. Výrok hodnotíme ako pravdivý. if("undefined"==typeof window.datawrapper)window.datawrapper={};window.datawrapper["NEdsr"]={},window.datawrapper["NEdsr"].embedDeltas={"100":481,"200":427,"300":427,"400":400,"500":400,"700":400,"800":400,"900":400,"1000":400},window.datawrapper["NEdsr"].iframe=document.getElementById("datawrapper-chart-NEdsr"),window.datawrapper["NEdsr"].iframe.style.height=window.datawrapper["NEdsr"].embedDeltas[Math.min(1e3,Math.max(100*Math.floor(window.datawrapper["NEdsr"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])if("NEdsr"==b)window.datawrapper["NEdsr"].iframe.style.height=a.data["datawrapper-height"][b]+"px"}); Dátum zverejnenia analýzy: 28.05.2018 Naspäť Nahlásiť chybu

problémom


Viete aké je rozdelenie príjmov na Slovensku? Priemerná mzda je 760 eur. Hovoríme o hranici 2760. (pre progresívne zdaňovanie, pozn.)

Podľa Štatistického úradu , priemerná mesačná nominálna mzda zamestnanca hospodárstva SR za 1.polrok tohto roku je 763 eur.

Štatistického úradu


Ja keď som bol v opozícii, tak som presadzoval aj z opozície zúženie imunity. Čiže som sa nebál.

Lipšic (neúspešne) predkladal návrh na zúženie imunity aj z opozície.

Lipšic (neúspešne) predkladal návrh


Je potrebné odpracovať 8 hodín týždenne, aby vôbec človek túto dávku dostal. Jedná sa o celú dávku.

Výrok hodnotíme ako pravdivý, pretože poslanec Kaník hovorí iba o dávke v hmotnej núdzi, ktorá je od 1.1.2014 61,60 € . Ak sa jednotlivec, ktorému bola ponúknutá práca, rozhodne, že túto prácu odmietne, dávka v hmotnej núdzi sa mi znižuje o 61,60 € , čiže o celú sumu dávky v hmotnej núdzi. V prípade, že bude spĺňať ostatné, zákonom stanovené podmienky, ostatné príspevky mu budú poskytnuté. Podľa zákona č. 417 Z.z. o pomoci v hmotnej núdzi, skutočne platí, že pokiaľ chce jednotlivec poberať dávku v hmotnej núdzi, musí si splniť povinnosť odpracovať 8 týždenne, teda 32 hodín mesačne a to však za podmienky, že mu táto práca bola ponúknutá. Pokiaľ mu práca od príslušného úradu nebola ponúknutá, peniaze mu musia byť vyplatené. [2]...ak v odsekoch 5 a 6 nie je ustanovené inak, dávka podľa odseku 2 sa znižuje o sumu 61,60 eura za každého plnoletého člena domácnosti, ktorý nie je v právnom vzťahu, ktorý zakladá nárok na príjem zo závislej činnosti... Zákon taktiež upravuje výnimočné situácie, kedy sa na jednotlivca nevzťahuje povinnosť odpracovať stanovených 32 hodím mesačne a teda mať nárok na vyplatenie plnej výšky dávky (tieto situácie stanovuje §10, odsek 8). [8] Odsek 3 sa nevzťahuje na člena domácnosti, a) ktorý je uvedený v § 7 ods. 2 písm. a) až c) a e) až h), b) ktorému vznikol nárok na aktivačný príspevok, príspevok na vykonávanie absolventskej praxe alebo na príspevok na aktivačnú činnosť formou dobrovoľníckej služby, c) ktorým je rodič, ktorý sa osobne, celodenne a riadne stará o dieťa do troch rokov veku, d) ktorým je osamelý rodič, ktorý sa osobne, celodenne a riadne stará o dieťa do šiestich rokov veku, e) ktorý vykonáva menšie obecné služby, dobrovoľnícku činnosť alebo práce podľa odseku 3 písm. c) na základe dohody, od ktorej úrad odstúpi podľa odseku 11, alebo f) ktorému vykonávanie menších obecných služieb, dobrovoľníckej činnosti alebo prác podľa odseku 3 písm. c) nebolo ponúknuté. Dátum zverejnenia analýzy: 20.01.2014 Naspäť Nahlásiť chybu

dávke zákona


Druhým veľmi dôležitým opatrením v prípade pozitívneho scenáru bude už uplatnenie toho zákona, ktorý si myslím, že ho cyperský parlament schválil a to je zákon o obmedzení bankových transferov mimo Cyprus. To znamená, aby tie vklady, ktoré tam majú hlavne zahraniční veritelia, neboli či už internetovým spôsobom alebo písomnými príkazmi okamžite prevedené do iných bánk mimo Cypru, čo by samozrejme skomplikovalo veľmi významne likviditnú situáciu týchto bánk.

Maroš Šefčovič hovorí pravdu. Cyperský parlament skutočne schválil zákon, ktorý obmedzuje presun kapitálu z bánk v tomto ostrovnom štáte.

Financial Times
Hospodárske Noviny


Ja som už na tlačovej besede, ktorá čiastočne bola pokrytá v príspevku, oznámil, že vyhlásim výberové konanie na tento post (riaditeľa NDS, pozn.). Udeje sa tak začiatkom týždňa.

Ján Figeľ uviedol, že na miesto Sitára vymenuje niektorého z členov predstavenstva NDS, ktorý bude firmu viesť do riadneho výberového konania .

výberového konania


Sú mamičky, ktoré sú absolventky škôl, predchádzajúca otázka sa toho týkala, príležitosti pre absolventov škôl, mladých ľudí, zamestnať sa, mamičky, ktoré by sa veľmi rady zamestnali, ale nemali príležitosť a majú nižší rodičovský príspevok, naopak mamičky, ktoré vykazujú 270 dní, ako to ukladá zákon, ich materský príspevok je okolo 800 eur a dopláca sa od začiatku do výšky rodičovského príspevku.

Zákon o ktorom premiérka hovorí je zákon z 2. decembra 2009. Denník SME ku zmene zákona napísal:

zákon SME


Vylúčené (finančné pozadie,pozn.), pani redaktorka. Úplná haluz.

Nemôžme overiť, či v pozadí nahrávky figuruje finančné pozadie.


Aj Rusko bolo viazané dohodou, ktorú tu spomínala pani redaktorka (pozn. Budapeštianske memorandum) a porušilo ju.

V Budapeštianskom memorande z roku 1994 sa predstavitelia Spojených štátov amerických, Veľkej Británie a Ruskej federácie zaviazali rešpektovať suverenitu a územnú celistvosť Ukrajiny, Kazachstanu a Bieloruska. Rusko dohodu porušilo anexiou Krymu v roku 2014 a následne vojenskou inváziou na Ukrajinu v roku 2022.

Po rozpade Sovietskeho zväzu na území nezávislej Ukrajiny ostala značná časť sovietskeho jadrového arzenálu, ktorého sa ukrajinský parlament zaviazal vzdať výmenou za bezpečnostné záruky v snahe zaistiť novému štátu teritoriálnu integritu. Výsledkom vyjednávaní sa stalo Budapeštianske memorandum podpísané v roku 1994 na summite Konferencie o bezpečnosti a spolupráci v Európe. Jeho signatári sa zaviazali rešpektovať územnú celistvosť a politickú nezávislosť Ukrajiny (. pdf , s. 1). Hoci tento záväzok je politický, právne ho potvrdila Zmluva o priateľstve, spolupráci a partnerstve medzi Ruskom a Ukrajinou z roku 1997 (. pdf , s. 147).

Ako jeden zo signatárov Budapeštianskeho memoranda malo Rusko taktiež povinnosť rešpektovať suverenitu a územnú celistvosť Ukrajiny. Tento záväzok Rusko porušilo anexiou Krymu po referende na Kryme v marci 2014, ktoré sa uskutočnilo pod tlakom prítomnosti ozbrojených síl a protiústavne ( .pdf , s. 31-32). K tomuto porušeniu memoranda sa následne pridala aj ruská vojenská invázia na Ukrajinu 24. februára 2022.

vzdať pdf pdf rešpektovať prítomnosti .pdf invázia


Takže máme 3 denné stacionáre, 5 denných centier, máme 2 zariadenia pre seniorov, pripravujeme rekonštrukciu zariadenia pre seniorov Cemjata, pretože tá už nespĺňa štandardy dnes a nespĺňa vlastne ani podmienky, ktoré ukladá vyhláška.

Zoznam funkčných denných stacionárov, denných centier a zariadení pre seniorov sa nachádza na webovej stránke mesta Prešov a v registri poskytovateľov sociálnych služieb. Celkovo ide o dve centrá prevádzkujúce aj denný stacionár aj denné centrum na Sabinovskej a Slánskej ulici. Ďalej ide o jeden denný stacionár v Nákupnom stredisku Opál a tri denné centrá nachádzajúce sa v nákupnom centre Družba, na Jiráskovej ulici a Popradskej ulici. V Prešove sa nachádzajú dve zariadenia pre seniorov - zariadenia Náruč a Harmónia (Cemjata). Práve toto zariadenie plánuje mesto zrekonštruovať tak, aby budovy areálu " spĺňali všetky legislatívne požiadavky pre zariadenie pre seniorov " ( .pdf , s. 7). Výrok hodnotíme ako pravdivý. V januári 2017 boli zriadené dva nové denné stacionáre pre seniorov, a to na Zemplínskej a Sabinovskej ulici. Prvý spomínaný stacionár zriadili v priestoroch v časti nákupného centra na sídlisku Sekčov, ktoré mesto prenajímalo na komerčné účely. Denný stacionár na Sabinovskej ulici vznikol v už existujúcom Dennom centre - bývalom klube dôchodcov. V Prešove sa nachádzajú dve mestské zriadenia pre seniorov. Prvé zariadenie pre seniorov HARMÓNIA , ktoré sa nachádza v rekreačnej oblasti Cemjata a druhé zariadenie NÁRUČ , ktoré sa nachádza na Veselej ulici v Prešove. Dňa 15. mája 2018 zverejnilo mesto Prešov Výzvu na predkladanie ponúk na zákazku, ktorou predmetom je vypracovanie urbanisticko-architektonickej štúdie komplexného rozvoja východnej časti jestvujúceho areálu sociálnych služieb – Zariadenia pre seniorov Harmónia v lokalite Cemjata. Štúdia by mala preukázať " maximálne využitie disponibilného potenciálu riešeného územia pre poskytovanie sociálnych služieb formou dostavieb, prístavieb, nadstavieb, rekonštrukcií jestvujúcich objektov a formou novostavieb nových objektov spĺňajúcich podmienky platnej legislatívy, predovšetkým zákona č.448/2008 Z. z. v znení neskorších predpisov a vyhlášky MZ SR č. 259/2008 Z. z. " ( .pdf , s. 1). Ako uvádza Komunitný plán sociálnych služieb mesta Prešov na roky 2018-2025, " Objekt ZpS Harmónia v súčasnosti nespĺňa podmienky vyhlášky Ministerstva zdravotníctva Slovenskej republiky (ďalej „MZ SR“) Komunitný plán sociálnych služieb mesta Prešov na roky 2018–2025 81 č. 210/2016 Z. z. z 30. 5. 2016, ktorou sa mení a dopĺňa vyhláška MZ SR č. 259/2008 Z. z.o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia (v platnosti od 1.10.2017). V lokalite Cemjata doposiaľ neexistuje verejný vodovod, verejná kanalizácia ani plynofikácia. Problémom je fakt, že napájacie zdroje inžinierskych sietí sú vzdialené aj niekoľko kilometrov od miesta napojenia. Všetky domy v areáli zariadenia pre seniorov sú v neuspokojivom stavebno-technickom stave " ( .pdf , s. 81). Túto zákazku vyhralo Architektonické štúdio Atrium, spol. s r.o. zo sídlom v Košiciach, s ktorým bolo dňa 20. júna 2018 podpísaná zmluva . Dátum zverejnenia analýzy: 24.10.2018 Naspäť Nahlásiť chybu

Zoznam registri .pdf zriadené dve HARMÓNIA NÁRUČ Výzvu .pdf .pdf zmluva


A zamestnanosť podľa Štatistického úradu, ktorý asi nespochybníte, klesá. Zamestnanosť klesá za minulý rok.

Štatistický úrad v skutočnosti uvádza viaceré dáta k zamestnanosti. Ani podľa jedného však neplatí, že by "zamestnanosť" klesala počas celého minulého roku. Výrok preto hodnotíme ako nepravdivý. Počet pracujúcich spolu (v tis. osôb) 1.Q. 2.Q. 3.Q. 2013 2327,7 2327,8 2334,4 Podiel pracujúcich z ekonomicky aktívneho obyvateľstva (v %) 1. Q 2. Q 3. Q 2013 85,5 86,0 85,9 Zdroj: databáza ŠÚ SR Dátum zverejnenia analýzy: 20.01.2014 Naspäť Nahlásiť chybu

Počet pracujúcich spolu (v tis. osôb)

ŠÚ SR


Niekto dal súťaž do dedinky Horné Plachtince s 210 obyvateľmi so 60 domami.

Podľa sčítania (.pdf, 287-288) obyvateľov, domov a bytov z roku 2011 má dedina Horné Plachtince spolu 207 obyvateľov.

sčítania dokument


Ja som ako poslanec NR bol som predsedom poslaneckého klubu aj v koalícii aj v opozícii.

Gyula Bárdos bol skutočne predsedom poslaneckého klubu SMK - MKP v rokoch 1998 až 2010, teda v čase keď bola strana SMK súčasťou vládnej koalície ( 1998-2002 a 2002-2006 ) aj v čase, keď bola SMK v opozícií ( 2006-2010 ).


Moderátorka: "Pán Uhliarik, vy ste už nedávno hovorili, že peniaze na vyplatenie miezd pre lekárov a sestry sú, teda kde sú, teď pani ministerka hovorí, že nemá teraz na to priestor." I. Uhliarik: "Tak ako povedala pani ministerka, som rád, že opakuje vlastne to, čo sme hovorili celý minulý rok, ktorý som, čo som hovoril aj ja, že žiadne nové peniaze do zdravotníctva nie sú a nemôžu byť. Pretože len z dvoch zdrojov môže mať zdravotníctvo peniaze. Buď zo zdravotných odvodov, to znamená, od ľudí by muselo zdravotníctvo alebo poisťovne vypýtať viac, alebo z úspor. A presne všetky kroky, ktoré sme urobili, sú v tejto druhej časti úspor."

I. Uhliarik hovorí o krokoch na zvýšenie platov zdravotníkov. Je pravda, že pôvodný plán Ivana Uhliarika vychádzal primárne z úspor. Bývalý minister zdravotníctva pre rozhovor v denníku SME 18. novembra 2011 uviedol, že navýšenie platov o 300 eur mesačne by malo pochádzať najmä z úspor ministerstva zdravotníctva. Konkrétne úspory mali pochádzať z liekovej reformy, z centrálneho obstarávania, prípadne zo zvýšenia štátneho rozpočtu na rok 2012. Navýšenie platov pre zdravotníkov malo byť zabezpečené, ako viackrát I. Uhliarik uvádza aj v tejto relácii, z úspor z liekovej reformy a z lepšieho výberu poistného. Hoci ich dopady ešte nie sú známe, ich odhadovaná suma vo výške 70 miliónov eur by na pokrytie zvýšených platov nestačila. I. Uhliarik viackrát hovoril, že navýšenie platov by si vyžadovalo najmenej 117 miliónov eur. Je preto zavádzajúce tvrdiť, že všetky kroky, ktoré urobili sú len v časti úspor. Bez ďalších finančných prostriedkov by kroky I. Uhliarika nepostačovali. Aj z tohto dôvodu je vyčlenená na zdravotníctvo suma 50 miliónov zo štátnych fin. aktív, ktorú nemožno označovať ako úsporu zdravotníctva. Hoci o jej použití stále nie je rozhodnuté, je možné, že nakoniec bude použitá na dodatočné zvýšené náklady nemocníc.

rozhovor
50 miliónov


...nedá sa nepozrieť na narastanie dlhu, no treba povedať, že sa neaktivizovala dlhová služba.

Danko výrokom referoval k pozitívnym makroekonomickým ukazovateľom, keď konštatoval, že zatiaľ čo dlh je vyšší ako bol za predchádzajúcej vlády, ako vidieť v grafe nižšie, nebolo nutné aktivizovať dlhovú službu, čím pravdepodobne myslel dlhovú brzdu . Je pravdou, že dlh počas súčasnej vlády narástol, aj keď v posledných rokoch má klesajúcu tendenciu. Dlhová brzda je momentálne nastavená na dlh vo výške 60 % HDP, pred touto hranicou sa nachádza päť sankčných pásiem. Aj keď Slovensko vstúpilo postupne až do tretieho sankčného pásma, dlh nedosiahol hranicu 60 % a nebola tak aktivovaná dlhová brzda. Výrok ako celok hodnotíme ako pravdivý. Podľa Rady pre rozpočtovú zodpovednosť: " Od marca 2012 je účinný ústavný zákon o rozpočtovej zodpovednosti, ktorý stanovuje limit pre výšku dlhu - tzv. dlhovú brzdu. Jej cieľom je pomocou sankčných a korekčných mechanizmov zamedziť nárastu dlhu Slovenska na kritické úrovne. Zákon stanovuje limit pre hrubý dlh na úrovni 60% z HDP . " Vývoj dlhu SR opisuje Rada nasledovne: " 2012: Prekročenie prvej hranice (50% HDP) bolo zverejnené v apríli 2013, následne v júli minister financií zaslal NR SR list zdôvodňujúci výšku dlhu a návrh opatrení na jeho zníženie. 2013: Prekročenie druhej hranice (53% HDP) - V apríli 2014 prekročil dlh tretie sankčné pásmo (55,4 % HDP), vplyvom metodických zmien (zavedenie ESA2010) sa však v októbri 2014 znížil do druhého pásma (54,6% HDP). Vláda pripravovala a schválila návrh rozpočtu verejnej správy na roky 2015 až 2017 berúc do úvahy sankcie 3. pásma (nerastúce výdavky verejnej správy a samosprávy). V októbri oznámené zníženie dlhu pod tretie pásmo viedlo k tomu, že tieto prísnejšie sankcie už nie je nutné ďalej uplatňovať. " Zákon o rozpočtovej zodpovednosti vymedzuje konkrétne sankčné opatrenia po tom, ako verejný dlh dosiahne určité hranice. Vo chvíli, keď verejný dlh bude 10 % pod horným limitom, musí minister financií napísať parlamentu list, vysvetliť v ňom nárast dlhu a navrhnúť riešenie tohto problému. Pri dlhu na úrovni 53 % bude vláda povinná prijať balík opatrení, pričom sa členom kabinetu automaticky zmrazia platy. Pri hranici 55 % HDP sa musia už v aktuálnom rozpočte viazať 3 % výdavkov a v rozpočte na ďalší rok sa výdavky nemôžu vôbec navýšiť. Pri 57 % tak vláda alebo územný celok musia predložiť vyrovnaný alebo prebytkový rozpočet a vláda taktiež nemôže predložiť návrh s rozpočtovým schodkom. V prípade, že takýto návrh už podala ho musí stiahnuť. Pri 60 % okrem predchádzajúcich opatrení požiada NRSR o vyslovenie dôvery vláde. Článok 13. zákona (.pdf) stanovuje: " Počnúc rozpočtovým rokom 2018 až do konca rozpočtového roka 2027 sa horný limit dlhu verejnej správy ustanovuje tak, že je každý rozpočtový rok o jeden percentuálny bod nižší, ako horný limit dlhu verejnej správy ustanovený na predchádzajúci rozpočtový rok." Podľa článku 5. momentálne platí nasledovné ::"Horný limit dlhu verejnej správy sa ustanovuje vo výške 50 % podielu na hrubom domácom produkte. " Limit sa tak začne znižovať z 50 % a predbežne by mal byť znížený postupne až na 40 %. Dátum zverejnenia analýzy: 28.02.2016 Naspäť Nahlásiť chybu

Rady Zákon zákona


V prípade Kosova neustále presadzujem názor, že vzniklo v rozpore s medzinárodným právom. Ja som opakovane odmietol uznanie Kosova pre porušenie medzinárodného práva.

Fico sa dlhodobo vyjadruje k otázke uznania Kosova ako nezávislého štátu negatívne, a neuznal vyhlásenie nezávislosti Kosova, keď opakovane tvrdil, že podľa neho ide o porušenie medzinárodného práva.

Kosovskú republiku
SITA
TASR, SITA
SITA
TASR
SITA
Úrad vlády SR,23. apríla 2013


NKÚ v prípade nástenkového tendra rozhodovalo dvakrát. Prvé rozhodnutie bolo pomerne rýchle a krátke a nebolo ale z neho vyvodené, neboli z neho vyvodené žiadne závery, muselo sa zopakovať a až potom aj to pod tlakom Bruselu v prípade nástenkového tendra boli vyvodené závery.

NKÚ v prípade nástenkového tendra naozaj rozhodoval dvakrát . Prvú kontrolu ukončil 6. mája 2009. Druhú kontrolu začal 12. novembra 2009. 9. Marca 2010 po ukončení druhej kontroly dostal minister Štefanov od Fica ultimátum, aby podal demisiu. Ministerstvo mal ďalej riadiť minister školstva Ján Mikolaj.

rozhodoval dvakrát
dostal


Ja to rešpektujem. Všetko to rešpektujem. Nastupuje pravica k moci, je to v poriadku, my sme povedali, že výsledky týchto volieb rešpektujeme, keď povedala pani Radičová, že sa k nám budú správať primerane tomu, aký výsledok Smer dosiahol...

Výrok Ivety Radičovej sa nájsť nepodarilo.


Prvú ustanovujúcu schôdzu sme začínali 2. mája (2012, pozn.). Teraz budeme začínať už 19. apríla.

Vašečka vo výroku zamieňa ustanovujúcu a prvú riadnu schôdzu. V minulom volebnom období 2012 - 2016 bolo ustanovujúca schôdza NR SR 4. apríla 2012 a 2. mája 2012 už bola prvá riadna schôdza NR SR. Ustanovujúca schôdza pre toto volebné obdobie prebehla 23. marca 2016 . Richard Vašečka v diskusii poukazoval na to, že vládna koalícia veľmi rýchlo obsadila posty vo výboroch a celý parlament bol ustanovený veľmi rýchlo, čo sa nepodarilo SMERu pred štyrmi rokmi, keď vládol sám. To či prvá riadna schôdza bude 19. apríla sa nedá overiť, keďže informácie o dátumoch a programe schôdzí chodia poslancom do ich súkromnej pošty, a na stránke NRSR táto informácia zatiaľ nebola zverejnená. Výrok ako celok vzhľadom na zamieňanie terminológie hodnotíme ako zavádzajúci. V roku 2012 sa voľby konali 10. marca, tento rok to bolo o niekoľko dní skôr 5. marca, čo taktiež umožnilo o niečo skoršie prebehnutie ustanovujúcej schôdze. Dátum zverejnenia analýzy: 04.04.2016 Naspäť Nahlásiť chybu

ustanovujúca schôdza NR SR
prvá riadna schôdza
23. marca 2016
2012


Pomohol materskej farmaceutickej firme (Pfizer pozn.), aby si uchovala obrat 10 miliónov.

Podľa denníka SME v roku 2009 stáli štát poisťovne vakcíny Prevenar od firmy Pfizer 9,3 milióna eur a vlani po treťom štvrťroku 8,8 milióna. HN podľa informácií z Ministerstva zdravotníctva hovoria, že na povinné očkovanie voči pneumokokom sa vynaloží 10 mil. eur. V súčasnosti, na rozdiel od minulého výsadného postavenia firmy Pfizer, je možné vybrať si očkovanie medzi dvoma vakcínami Synflorix (GSK) a Prevenar (Pfizer). Nie je možné dopredu povedať, v prospech ktorej vakcíny sa užívatelia rozhodnú, a teda ani aký obrat budú mať jednotlivé farmaceutické spoločnosti z predaja vakcín.

SME HN


Dohromady 343 tisíc (zamestnancov štátnej a verejnej správy ,pozn.), ale z toho 125 tisíc sú platení zo štátneho rozpočtu, zvyšok je samospráva opäť.

Peter Kažimír nesprávne uvádza počet zamestnancov platených zo štátneho rozpočtu.

rozpočet


Zníženie DPH o 10% z 20 na 10% bude stáť štátny rozpočet skoro 80 miliónov eur.

Parlament schválil zníženie dane z pridanej hodnoty pre vybrané potraviny a to z 20% na 10%. Štátny rozpočet to bude stáť približne 76 miliónov eur ročne (čiže skoro 80 miliónov), podľa iných údajov to má byť v roku 2016 76,9 milióna, v roku 2017 80,6 milióna a v roku 2018 84,6 milióna. Výrok hodnotíme ako pravdivý, treba však upresniť, že sa jedná o odhadované výdavky pre štátny rozpočet v eurách ročne. Stránka Úradu Vlády SR v článku z 1.októbra uvádza čiastku na zníženie DPH 77 miliónov eur ročne. Toto opatrenie má mať dobrý dopad na domácich dodávateľov mäsa a aj výrobcov mlieka, masla, mliečnych výrobkov a chleba. "Rozpočtový dopad zníženia sadzby dane z pridanej hodnoty na vybrané potraviny sa bude v nasledujúcich rokoch pohybovať pri úrovni 80 mil. eur ročne. V samotnom roku 2016 by sa mali vplyvom tohto opatrenia znížiť daňové príjmy o 76,9 mil. eur. V roku 2017 by sa mal dopad zníženia sadzby dane na vybrané potraviny zvýšiť na 80,6 mil. eur a v roku 2018 na 84,6 mil. eur," uviedol zdroj Podnikam.SK v článku z 2. októbra. Denník Pravda dňa 1. októbra 2015 referoval, že spomínaný pokles DPH si vyžiada 76 miliónov eur ročne s tým, že peniaze by sa postupne vrátili v podobe záujmu ľudí o vybrané produkty. V článku z 8. októbra už Pravda uvádza sumu 76 miliónov eur len pre rok 2016. Dátum zverejnenia analýzy: 12.10.2015 Naspäť Nahlásiť chybu

Vlády SR
Podnikam.SK
Pravda
8. októbra


To znamená, premiérka v tom čase, pani Radičová, začala vydierať vlastných poslancov, aby nejakým spôsobom volili kandidáta, ktorého voliť musia. Boli ste ochotní, pán poslanec, kvôli tomu meniť zákon, rokovací poriadok a urobili ste z tajnej voľby voľbu verejnú. Tento zákon sa dostal na Ústavný súd, pán poslanec, a potom ako Ústavný súd rozhodol o pozastavení účinnosti, vy ste obchádzali rozhodnutie Ústavného súdu. Tak sa bavme o tom, kto si neváži Ústavný súd. A predtým, ako bolo publikované rozhodnutie, predtým ste ešte urobili tajnú voľbu, respektíve voľbu kandidáta generálneho prokurátora, hoci ste vedeli, že účinnosť je pozastavená.

Vydieraním vlastných poslancov R. Madej pravdepodobne označuje Radičovej hrozbu demisiou . Tou pohrozila v prípade, že bude zvolený na post generálneho prokurátora Dobroslav Trnka. O priebehu voľby generálneho prokurátora sa môžete viac dočítať v téme Voľba GB, nevymenovanie Čentéša , ktorú Demagog.sk sleduje od novembra 2010. Koncom novembra sa koaliční partneri dohodli na novom kandidátovi na GP - Jozefovi Čentéšovi. Opakovaná decembrová voľba bola opäť neúspešná , pričom minimálne štyria poslanci vládnej koalície hlasovali za Dobroslava Trnku. Po tejto voľbe prišla koalícia s nápadom voľbu odtajniť . Zastupujúci šéf GP Ladislav Tichý podal 30. mája 2011 na Ústavný súd podnet na prešetrenie novely zákona o rokovacom poriadku NR SR, ktorá umožňovala verejnú voľbu. Ústavný súd 15. júna 2011, v rekordne rýchlom čase, vydal predbežné opatrenie o zastavení účinnosť novely rokovacieho poriadku umožňujúcej verejnú voľbu. Predseda parlamentu Richard Sulík, aj napriek tomu vyhlásil ďalšiu voľbu GP na 17. júna 2011 - tentoraz však tajnú. Spomínané predbežné opatrenie, uznesienie ÚS č. 95/2011 však bolo právoplatné až v momente, keď vyšlo v zbierke zákonov, t.j. 29. júna 2011 (.pdf). V čase tajnej voľby bolo rozhodnutie ÚS "na ceste" do zbierky zákonov. Táto voľba bola už "úspešná" a Jozef Čentéš bol zvolený za GP. Podľa oficiálnych výsledkov získal v tajnej voľbe 79 hlasov od 80 prítomných zákonodarcov, jeden sa zdržal. Opozičné strany sa voľby nezúčastnili. Dátum zverejnenia analýzy: 06.05.2013 Naspäť Nahlásiť chybu

demisiou
Voľba GB, nevymenovanie Čentéša
dohodli
neúspešná
odtajniť
podal
vydal predbežné opatrenie
vyhlásil
29. júna 2011
zvolený


Bol tak dôležitou stavbou pre Slovensko, že významnou mierou prispel k hospodárskemu rastu ( v roku 2011, PPP projekt Nitra-Zvolen pozn).

Mieru, akou projekt PPP Nitra - Zvolen prispel k hospodárskemu rastu Slovenska v r. 2011 sa nám nepodarilo zistiť. Na PPP projekt Nitra-Zvolen (rýchlostná cesta R1/Pribina) bolo podľa oficiálnej webovej stránky projektu Pribina preinvestovaných 1,2 miliardy eur. Podľa portálu ASB je projekt PPP na výstavbu a prevádzku rýchlostnej cesty R1 prvým svojho druhu a svojím rozsahom rieši v súčasnosti najväčšie investičné dielo cestnej infraštruktúry v Slovenskej republike.

Pribina ASB


Ale títo ľudia, o ktorých hovoríte, na srbskej hranici, srbsko-maďarskej, tí, ktorí sú v Maďarsku na stanici... tak tí ale o azyl nežiadajú. Nepožiadali o azyl.

Maďarsko je všeobecne pokladané za tranzitnú krajinu, no má aj nezanedbateľný počet žiadateľov o azyl. Nie je tiež vylúčené, že by utečenci putujúci do iných krajín cez Maďarsko nemali podanú žiadosť o azyl aj v Maďarsku, preto výrok hodnotíme ako nepravdivý. Utečenci, ktorí sa nachádzajú na stanici v Budapešti alebo na hraniciach Srbska, a Maďarska, väčšinou smerujú na sever alebo západ, najmä do krajín ako Nemecko alebo Rakúsko, Maďarsko je považované skôr za tranzitnú krajinu. No faktom ostáva, že Maďarsko je krajinou, ktorá v prvom polroku 2015 zaznamenala po Nemecku druhý najväčší počet žiadateľov o azyl, a to až 66 785 žiadostí (v porovnaní s 171 785 v Nemecku a 37 990 vo Francúzsku, ktoré je na treťom mieste), čiže všeobecne nie je možné tvrdiť, že v Maďarsku žiadatelia o azyl nie sú. Väčšina týchto žiadateľov pochádza z Kosova. Podľa údajov agentúry Frontex , v tomto istom obodobí bolo zaznamenaných až 102 342 nelegálnych prekročení maďarskej hranice. Za predpokladu, že všetci migranti, ktorí vstúpili na územie Maďarska bez autorizácie tak urobili nelegálne, reálny počet žiadostí o azyl pokrýva viac než polovicu týchto neoprávnených vstupov. Kokrétne údaje, ktoré by boli schopné identifikovať skutočné percento immigrantov, ktorí do krajiny vstúpia a zároveň aj o azyl požiadajú, však momentálne dostupné nie sú.

Maďarsko Frontex správa


Slovensko je pre nás (pozn. Českú republiku) druhý najväčší vývozný trh po Nemecku.

Väčšina (80%) vývozu z Českej republiky smeruje do krajín EÚ, z toho najviac do Nemecka. Na druhom mieste je Slovensko, kam z Česka v roku 2020 smerovalo okolo 7,5% vývozu. Výrok hodnotíme ako pravdivý.

smeruje smerovalo


Výrok Veroniky Remišovej o proeurópskom ideologickom zameraní finančníka Georga Sorosa bol vyslovený v kontexte spochybnenia premiéra Roberta Fica. Podľa Veroniky Remišovej je totiž práve strana Smer-SD najbližšie k myšlienkam, ktoré presadzuje George Soros. Líderka hnutia OĽANO tým myslela zrejme predstavy Roberta Fica o smerovaní Slovenska do tzv. "jadra Európskej únie". George Soros je svetoznámy americký finančník, maďarského pôvodu, ktorý založil Nadáciu otvorenej spoločnosti a podporuje dodržiavanie ľudských práv a demokracie na celom svete. Na týchto hodnotách je stavaná nielen Európska únia, takže z tohto hľadiska môžeme považovať Sorosa za zástancu EÚ. Výrok Veroniky Remišovej hodnotíme ako pravdivý.

dodržiavanie vyžadoval označil podporuje


Ja som sama pred rokmi iniciovala petíciu za stavbu centrálneho mestského parku.

Je pravdou že pravicový poslanecký klub v prešovskom zastupiteľstve, ktorého členkou bola Turčanová, organizoval petíciu za výstavbu centrálneho mestského parku. Nepodarilo sa nám však nájsť konkrétnu informáciu o tom, či bola A. Turčanová skutočne iniciátorom danej petície, alebo členkou petičného výboru. Výrok teda hodnotíme ako neoveriteľný. Ako uvádza Zápisnica z I. ustanovujúceho zasadnutia Mestského zastupiteľstva v Prešove , Turčanová bola v období rokov 2006 - 2010 členkov poslaneckého klubu SDKÚ-DS a KDH. O takejto petícii informoval Korzár , 1. decembra 2007: "Na Sekčove by mohla vyrásť oddychovo-relaxačná zóna. Taká je predstava poslancov klubu KDH, SDKÚ-DS pri prešovskom mestskom zastupiteľstve. Rozbehli už petíciu občanov za Centrálny mestský park Sekčov v Prešove."

Korzár


ŽSK má 4 nemocnice v Čadci, Dolnom Kubíne, Liptovskom Mikuláši a Trstenej. A jednu polikliniku v Námestove.

Podľa údajov z oficiálnej stránky ŽSK má ŽSK vo svojej zriadovateľskej pôsobnosti 4 nemocnice:


(...) to máme už dnes viac ako 11 300 ľudí z viac ako 700 škôl (zapojených do štrajku, pozn.) (...)

Podľa portálu Iniciatíva slovenských učiteľov je aktuálne zapojených do štrajku 11 858 učiteľov zo 765 škôl. Preto hodnotíme výrok ako pravdivý. Pozreli sme sa aj na počty učiteľov, ktorí sa plánovali zúčastniť podľa informácií z minulého týždňa. Vo štvrtok 21. januára 2015 sa číslo pohybovalo okolo 10 000 učiteľov a 581 škôl. V sobotu 23. januára to už vyzeralo, že do štrajku sa zapojí 11 285 učiteľov zo 702 škôl. Toto číslo sa aj naďalej môže zvyšovať, keďže do štrajku sa učitelia stále môžu zapojiť.

Iniciatíva slovenských učiteľov
štvrtok 21. januára 2015
sobotu 23. januára


Ja som hlasoval za (predaj pozemku – aquapark, pozn.).

Na 43. zasadnutí mestskej rady rada hlasovaním odporučila materiál predaja pozemku pre plánovaný aquapark na rokovanie mestského zastupiteľstva (. pdf , s. 9). Záznam z hlasovania a hlasovanie konkrétnych členov mestskej rady nie je dostupný. Nevieme tak, kto ako hlasoval a či Žitňanský sa hlasovania zdržal. Taktiež sme nezistili jeho vyjadrenia o nevhodnosti termínu. Hlasovať o tomto bode sa bude na Mestskom zastupiteľstve 11. novembra 2014. Výrok preto hodnotíme ako neoveriteľný. "Č. 4.26 Predaj pozemku v areáli Slávia na Rybníkovej ulici v Trnave – návrh kúpnej zmluvy (AQUA-RELAX s.r.o., Trnava) Mestská rada mesta Trnava hlasovaním odporučila materiál na rokovanie mestského zastupiteľstva s požiadavkou, aby spracovateľ materiálu doplnil situačnú mapku, na ktorej bude vyznačený právny stav a kúpna cena bude doplnená do jednotlivých ustanovení návrhu kúpnej zmluvy." V Mestskej rade sú 10 poslanci mesta Trnava, je v nej aj Ján Žitňanský. Rokovací poriadok Mestskej rady hovorí, že hlasovanie môže byť verejné aj tajne (čl. 7) a na prijatie uznesenia je potrebná nadpolovičná väčšina. Na najbližšom zasadnutí mestského zastupiteľstva dňa 11. novembra sa v bode programu 4.26 ( zip , 3. časť programu) bude hlasovať o predaji pozemkov pre tento projekt za symbolickú cenu 1 euro. Tento predaj je odôvodnený tým, že spoločnosť Aqua-relax musí byť vlastníkom pozemkov aby jej bol bankou poskytnutý úver na výstavbu aquaparku. Dátum zverejnenia analýzy: 09.11.2014 Naspäť Nahlásiť chybu

pdf poslanci poriadok zip


v Žiline je takmer 30 000 ľudí bez trvalého pobytu, mesto tak prichádza na daniach o 7,5 miliardy eur

Štatistika o obyvateľoch žijúcich v meste Žilina, ktorí neuvádzajú, že tam majú trvalý pobyt, sa nevedie. Takisto sme nenašli žiadne pdoobné medializované informácie. O vyjadrenie sme požiadali aj Mestský úrad Žilina. Výrok zatiaľ hodnotíme ako neoveriteľný.


Pretože my sme zistili, napríklad na severe Slovenska to bol prípad minerálnej vody a pripravovaný jeden projekt na juhu Slovenska, kde dnes bez akéhokoľvek povolenia, bez všetkého by niekto vyvážal minerálnu vodu v potrubí, teraz nehovorím o fľašiach alebo nejakých nádobách. Rovnako pitnú vodu dole na juhu Slovenska.

Robert Fico poukazuje na prípady, ktoré spustili snahy o ochranu vody pred vývozom do zahraničia. Išlo o dva prípady jeden zo severného Slovenska a jeden z južného Slovenska. Pravda , 8. júla 2014:

Pravda vyhlásil schválená


Vzdelanie - opäť neboli zásahy do tejto sféry, naopak prichádza aj k zvyšovaniu platov a k zvýšeniu normatívu na žiaka v regionálnom školstve, aj na VŠ.

Je nutné povedať, že podľa analýzy Európskej komisie boli jednou z makro-štrukturálnych prekážok rastu (.pdf) v SR nedostatočné verejné výdavky v oblastiach podporujúcich rast vrátane vzdelávania, výskumu, vývoja a investícií do infraštruktúry (s.5). Pre tento dôvod sa SR snažila prerozdeľovať viac verejných financií aj do spomínaného školstva, ktoré sa stalo jedným z troch zadefinovaných priorít bývalej vlády Ivety Radičovej.

rastu zákon, pridá


Dokonca aj tie podozrenia o tej výstavbe alebo rekonštrukcie nejakej rekreačnej nehnuteľnosti sa nezakladajú na pravde a pán generál (Ján Balciar, pozn.) postupuje v zmysle predpisu a povolení tak, ako ich má.

Aktuality.sk zverejnili podozrenia, že šéf Vojenského spravodajstva Ján Balciar môže stavbou chaty v Nízkych Tatrách porušovať zákon. Balciar, naopak, tvrdí, že má všetky potrebné povolenia. Stavbu majú preveriť štátni ochranári. V tomto momente neexistuje - alebo nie je dostupné - rozhodnutie štátneho orgánu o tom, že Balciar pri stavbe porušil nejaký predpis. Zároveň však v reakcii vecne nevyvrátil všetky podozrenia. Premiérovo tvrdenie preto hodnotíme ako neoveriteľné. Peter Pellegrini má zrejme na mysli medializované informácie o stavbe novej chaty v Nízkych Tatrách. Starú chatu, ktorá na pozemku stála predtým, kúpil Balciar podľa portálu aktuality.sk od človeka s prepojením na „ Černákovca”. Balciar sám uviedol , že pôvodnú chatu strhol - nejde teda o rekonštrukciu. Stavba sa nachádza na území národného parku vo výške 1400 metrov. Aktuality si všimli betón vyliaty na turistickom chodníku. Naopak, nenašli tabuľu so stavebným povolením a informáciami o dodávateľovi stavby. Prezident Stavebnej komory Ivan Pauer pre portál uviedol, že „ zo samotnej fotografie však môžeme konštatovať, že stavebník porušil paragraf 43i” Zákona o územnom plánovaní. Ten okrem iného hovorí , že stavba má byť označená a zabezpečená pred vstupom cudzích osôb. Podľa aktualít správa Národného parku NAPANT rekonštrukciu povolila pod podmienkou, že nová chata ostane na rovnakých základoch ako tá pôvodná. „ Z fotografií chaty je ale zrejmé, že výstavba novej chaty prebieha na oveľa väčšom pôdoryse ako pôvodná chata,” tvrdí portál. Štátni ochranári avizovali, že nad stavbou vykonajú stavebný dohľad. Balciar pre aktuality uviedol , že na výstavbu má všetky potrebné povolenia a súhlasy príslušných orgánov. Taktiež prisľúbil že všetky plochy postihnuté stavbami vráti do pôvodného stavu. Balciar sa stal riaditeľom Vojenského spravodajstva po voľbách v roku 2016. Podľa denníka SME sa jeho meno objavilo v správe podozreniach z tunelovania Vojenskej spravodajskej služby, ktorú vypracoval Vladimír Suchodolinský. Podľa SME chceli na Balciara prepísať nehnuteľnosť, ktorá sa mala z evidencie služby vytratiť - nakoniec sa tak však nestalo. Polícia vyšetrovanie prípadu v roku 2015 zastavila so záverom, že skutok sa nestal.

medializované podľa uviedol hovorí povolila tvrdí uviedol objavilo zastavila


Musím potvrdiť, že od roku 2006 som mal možnosť z takej alebo onakej pozície byť na takýchto rokovaniach. Nevidel som za to obdobie 8 rokov väčšiu jednotu mojich kolegov a všetkých národných krajín, ktoré všetci jednoznačne odmietli, odmietli akýkoľvek odpis nominálneho dlhu.

Peter Kažimír mal počas svojho pôsobenia na Ministerstve financií od roku 2006 príležitosť zúčastňovať sa rôznych rokovaní, pričom od posledných parlamentných volieb v Grécku sa nenašla krajina eurozóny podporujúca odpustenie Gréckeho dlhu. Preto tento výrok považujeme za pravdivý. Predtým, ako sa stal v roku 2012 ministrom financií, bol Peter Kažimír štátnym tajomníkom Ministerstva financií SR (2006-2010) a podpredsedom Výboru pre financie a rozpočet (2010-2012). V rámci medzinárodného záchranného programu, ktorý bol na žiadosť Grécka spustený po tom, čo sa v máji 2010 ocitlo pred štátnym bankrotom, dostala krajina od Európskej centrálnej banky (ECB), Európskej komisie a Medzinárodného menového fondu (MMF) pôžičku 240 miliárd eur pod podmienkou štrukturálnych reforiem. Až do januárových volieb Grécka vláda plnila pravidlá, ku ktorým sa prijatím pôžičky zaviazala. Debaty o odpustení či reštrukturalizácii dlhu začali až víťazstvom strany Syriza, ktorej predseda Alexis Tsipras odmietol pokračovať v nepopulárnych reformách. Kým ešte v roku 2012 časť nemeckých koaličných poslancov pripúšťala odpis časti gréckeho dlhu, dnes sa o tejto možnosti hovorí len málo . Krajiny, ktoré sa na ručení Gréckeho dlhu podieľajú najväčšmi- Nemecko a Francúzsko , už odpisovanie rezolútne odmietli. Dátum zverejnenia analýzy: 16.02.2015 Naspäť Nahlásiť chybu

Kažimír pripúšťala málo Nemecko Francúzsko


Tí (živnostníci, pozn.), čo platia tie trošku vyššie odvody ako minimálne, tak tým sa suma zvyšuje v prepočte o 18 %, pretože sa mení koeficient pre výpočet vymeriavacieho základu z 1,9 na 1,6, čo v prepočte znamená 18 % zvýšenie odvodov. Napríklad ak niekto doteraz platil 200 eur, bude platiť 236.

Mihál správne uvádza, že tí živnostníci, ktorí platia vyššie ako minimálne odvody, budú mať kvôli nižšiemu koeficientu o približne 18% vyššie odvody. Výrok hodnotíme ako pravdivý. Novela zákona o sociálnom poistení (252/2012 Z. z.) počíta pre rok 2014 s koeficientom 1,6. Portál podnikajte.sk potvrdzuje, že sa naozaj znižuje koeficient pre výpočet odvodov z 1,9 na 1,6, čo bude mať za následok zvýšenie odvodov. Minimálna sadza odvodov do zdravotnej poisťovne zvyšuje na 56,35 a do Sociálnej poisťovne na 133,43 eura. Spolu minimálna sadzba týchto odvodov sa zvyšuje na sumu 189,77 eur oproti súčasným 185,29 eur. Minimálne odvody sa platia do výšky polovice priemernej mzdy na Slovensku za rok 2012 (805 eur), čo predstavuje sumu 402,50 eur. Ak teda bude živnostník zarábať 403 eur, odvedie podľa starého koeficientu 1,9 odvody spolu vy výške 212 eur. Rovnaký prepočet len s novou úrovňou koeficientu 1,6 je odvod vo výške 252 eur. To v prepočte znamená vyšši odvod o 18,8 %. Mihál kvôli jednoduchosti neudáva úplne správny príklad, pretože pri koeficiente 1,9 by bol odvod 200 eur pri mzde 380 eur. Z takejto mzdu sú však minimálne odvody vo výške 185 eur, resp po novom 190 eur. Vzhľadom na to, že Mihál chcel len ilustrovať zvýšenie o 18%, nehodnotíme túto nepresnosť. Dátum zverejnenia analýzy: 21.10.2013 Naspäť Nahlásiť chybu

Novela

podnikajte.sk


Zákonník práce, síce slabým spôsobom, ale predsa len ochraňuje zamestnancov, ktorý takýmto spôsobom položia otázku, alebo sa sťažujú.

V Zákonníku práce sa píše: "(3) Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi. Nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov. Nikto nesmie byť na pracovisku v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania. " Dátum zverejnenia analýzy: 13.11.2013 Naspäť Nahlásiť chybu

Zákonníku práce


Ja absolútne vítam to predĺženie tej 72- hodinovej lehoty na to povinnú registráciu, lebo je to dôležité, aby sa mohlo práve ministerstvo nie nielen zahraničných vecí, ale predovšetkým ministerstvo vnútra pripraviť, pretože to zabezpečuje tie tie kapacity, ktoré sú potrebné v jednotlivých ubytovniach.

Ľudia, ktorí od 6. apríla prídu na Slovensko, musia ísť kvôli pandémii koronavírusu do povinnej štátnej karantény. Zabezpečuje ju ministerstvo vnútra. Aby štát vedel plánovať kapacity ubytovacích zariadení, rezort zahraničia vytvoril pre občanov, ktorí plánujú návrat domov, registračný formulár. Po novom ho musia vyplniť najneskôr do 72 hodín pred príchdom. Ak čas príchodu dodržia, mali by byť vybavení prednostne. Predtým bolo potrebné zaregistrovať sa „ čo najskôr pred plánovaným príchodom na Slovensko.” Keďže sa táto podmienka (z)menila hodnotíme tvrdenie Juraja Blanára ako ešte pravdivé.

6. apríla
musia
Zabezpečuje
vytvoril
musia
vybavení
bolo


Problém nie je to, že sa stretli. Problém je to, že sa o tom neinformovalo a keď nejaké médiá vraj o tom informovať mohli, tak sa to nejakým spôsobom stoplo.

Podpredseda strany OĽaNO Gábor Grendel vyhlásil , že podozrieva prezidentku SR, Zuzanu Čaputovú z tajného stretnutia s predsedom strany Hlas, Petrom Pellegrinim. Predmetom ich stretnutia malo podľa Grendela byť dohadovanie krokov proti premiérovi Hegerovi. To, že sa stretnutie naozaj uskutočnilo potvrdil aj Prezidentský palác , no odmietol konšpirácie, ktoré sa okolo neho vytvorili. Poradca prezidentky Martin Burgr sa vyjadril , že prezidentka sa bežne stretáva s politikmi, a to aj neverejne. O tom, že by boli média informované a následne by im bolo bránené v uverejnení týchto informácií, však neexistujú žiadne dôkazy. Túto časť výroku hodnotíme ako neoveriteľnú.

Gábor Grendel vyhlásil

Prezidentský palác


Vidíme pána Kaňku, ktorý je šéfom Tiposu, ktorý mal rôzne podozrenia na daňové podvody, on obchodoval s mŕtvym človekom alebo s fínskym bezdomovcom.

Nový šéf Tiposu čelí podozreniam, že jeho firma figurovala v podozrivom reťazci s vratkami DPH, na konci ktorého nebola štátu odvedená daň. Z verejne dostupných informácií však nie sú zrejmé detaily: či táto firma obchodovala s mŕtvym človekom (alebo iná firma v reťazci) a či to bol Kaňka, kto konal. Minister financií Eduard Heger vymenil šéfa Tiposu, do funkcie nominoval Mareka Kaňku. Ten je o.i. majiteľom siete čerpacích staníc Oliva. Atkuality.sk upozornili na to, že sieť mal v merku daňový úrad kvôli podozreniam z daňových podvodov. Portál opísal kontroly daniarov, ktorí spoločnosť našli v reťazci obchodov s vratkami DPH, na ktorého konci nebola zaplatená daň štátu. Firma mala kupovať filtre na čistenie vody od fínskej firmy, ktorá si ako adresu uvádzala útulok pre ľudí bez domova. Majiteľa a konateľa tejto firmy podľa aktualít fínska polícia nevedela identifikovať. Kaňka v reakcii portálu tvrdil , že on s ním nekomunikoval, mal to vraj na starosť jeho brat. Ďalšou firmou v podozrivom reťazci mala byť firma, ktorej majiteľ mal byť v čase jej získania už niekoľko rokov mŕtvy. Z článku však nie je zrejmé, či s ňou Oliva priamo obchodovala, ako to tvrdí Blaha. Oliva dodatočne vyrubenú daň zaplatila, so štátom sa však pre kontrolu súdi.

je majiteľom upozornili mala nevedela tvrdil mala


Kaliňák: My sme sa nijakým spôsobom od nášho programu neodlíšili, ktorý sme robili. A nakoniec voliči nám to v tých voľbách dali jasne najavo. Mali sme prakticky o 7 % viac ako vo voľbách predtým, po 4 rokoch vlády

Štatistický úrad uviedol, že v roku 2006 získal Smer-SD 29,14 % hlasov

V roku 2010 34,79 % hlasov. To je podľa volebnej štatistiky nárast o 5,7 %, čo má k „prakticky siedmym percentám“ pomerne ďaleko.

Štatistický úrad uviedol, že v
volebnej štatistiky


Pán predseda, bolo podozrenie za vlády Ivety Radičovej, že za ministrovania Ľubomíra Galka vojenské obranné spravodajstvo odpočúvalo. Bol odvolaný.

Denník Pravda ako prvý 20. novembra 2011 uviedol informácie o kauze odpočúvania novinárov Vojenským obranným spravodajstvom, ktoré spadá pod ministerstvo obrany. To v tom čase viedol Ľubamír Galko zo strany SaS:

Pravda SITA SITA


Tak mňa prekvapilo napríklad, že zostal čestný predseda Hlasu, čo vlastne v tom období sa, alebo 5 rokov predtým sa prezidentka Čaputová vzdala členstva v rámci PS a napriek tomu ju nálepkovali, že je to ako kebyže progresívna prezidentka alebo, alebo PS-kárka. A teraz vlastne niekto zostal člen alebo minimálne čestný predseda.

Zuzana Čaputová sa vzdala funkcie podpredsedníčky aj členstva v strane Progresívne Slovensko pred začiatkom výkonu funkcie prezidenta SR. Peter Pellegrini sa po zvolení za prezidenta vzdal postu predsedu a členstva v strane Hlas-SD. Strana ale počas snemu v júni 2024 upravila svoje stranovy a prezident Peter Pellegrini momentálne zastáva funkciu zakladajúceho predsedu. Výrok preto hodnotíme ako pravdivý.

Zuzana Čaputová sa vzdala funkcie podpredsedníčky tri dni po prvom kole prezidentských volieb a členstva v strane po víťazstve v druhom kole prezidentských volieb. Ku každej politickej strane chcela podľa vlastných slov ako prezidentka pristupovať férovo, a preto požiadala o zrušenie jej členstva v Progresívnom Slovensku. Po svojom zvolení za prezidenta ešte vystúpila 8. mája 2019 na sneme Progresívneho Slovenska, kde poďakovala za podporu v prezidentskej kandidatúre a rozlúčila sa.

V januári 2024 po prejave Zuzany Čaputovej v parlamente povedal premiér Robert Fico, že prezidentka nevystupovala ako hlava štátu, ale ako hovorkyňa Progresívneho Slovenska a opozície.

Peter Pellegrini sa na sneme 1. júna 2024 vzdal postu predsedu a členstva v strane Hlas-SD. Strana počas snemu ale upravila svoje stranovy a prezident Peter Pellegrini momentálne zastáva funkciu zakladajúceho predsedu. Táto funkcia podľa stanov strany umožňuje prezidentovi Petrovi Pellegrinimu zúčastňovať sa zasadnutiach všetkých orgánov strany s poradným hlasom, mať udelené slovo na zasadnutí orgánu strany, pokiaľ o to požiada, reprezentovať stranu na významných podujatiach a vyjadriť stanovisko na zasadnutí predsedníctva strany ( .pdf , str. 10).

vzdala chcela zvolení povedal vzdal .pdf


Politická strana Kotleba - Ľudová strana Naše Slovensko v parlamentných voľbách 2016 získala 8,04 % preferenčných hlasov. Podľa posledného volebného prieskumu agentúry AKO z júna 2018 K-ĽSNS by volilo 11,1 % voličov, s čím by sa táto strana stala tretou najsilnejšou v Národnej rade SR. Prieskum agentúry Focus z júna 2018 hovorí, že K-ĽSNS by volilo 9,7 % občanov. V máji agentúra AKO hovorila o podpore pre K-ĽSNS na úrovni 10,4 %, zatiaľ čo Focus v apríli hovoril o podpore 9,3 %. Z porovnania posledných prieskumov s výsledkami parlamentných volieb 2016 môžme vidieť trend v raste podpory strany Kotleba - Ľudová strana Naše Slovensko.Je nutné však dodať, že preferencie strany nerastú nepretržite, čo je vidieť aj z výsledkov agentúry AKO od apríla 2016. Výrok hodnotíme ako pravdivý. Dátum zverejnenia analýzy: 25.06.2018 Naspäť Nahlásiť chybu

voľbách AKO Focus


...v dôvodovej správe (zákona upravujúceho stavbu diaľníc na pozemkoch, pozn.) bolo napísané, že sa jedná o zefektívnenie a skrátené legislatívne konanie sa robí vtedy, keď hrozia veľmi veľké hospodárske škody. Tie neboli ani len uvedené v tej dôvodovej správe.

Na základe informácií Národnej rady Slovenskej republiky sa skrátené legislatívne konanie robí "za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti, ak hrozia štátu značné hospodárske škody alebo ak si rozhodnutie Rady bezpečnosti Organizácie Spojených národov vyžaduje neodkladné prijatie zákona. " V prípade zákona o mimoriadnych opatreniach v príprave diaľníc takéto vážne škody nehrozia, alebo aspoň neboli pomenované v dôvodovej správe. Výrok hodnotíme ako pravdivý.

informácií

.rtf

Denníka N


Podávame žalobu. Pridáva sa k nám Maďarsko. Plus odmietame permanentné povinné kvóty, ktoré sú opäť na stole.

Slovenská republika pripravuje žalobu na Európsky súdny dvor kvôli procesu schválenia povinných kvót na prerozdelenie utečencov. Podobne podanie podnetu na Európsky súdny dvor zvažuje aj Maďarsko, no zatiaľ je to iba v štádiu úvah, nevieme potvrdiť, či sa naozaj Maďarsko k žalobe pridá. Na októbrovom samite hláv štátov EÚ došlo k diskusii o systéme permanentných povinných kvót, v tejto časti je teda výrok pravdivý, no keďže nevieme potvrdiť, či sa naozaj Maďarsko pridá k spomínanej žalobe, hodnotíme výrok celkovo ako neoveriteľný. Robert Fico už 23. septembra 2015, po rokovaní vlády oznámil, že Slovensko chystá žalobu na Európsky súdny dvor. Dôvodom je, že Rada ministrov vnútra na svojom zasadnutí 22. septembra 2015 schválila prerozdelenie 120 000 utečencov medzi členské štáty EÚ. Podľa Roberta Fica v tak citlivej otázke mali rozhodovať premiéri a hlavy štátov na svojom zasadnutí Európskej rady konsenzom. Na zasadnutí Rady ministrov vnútra došlo k prehlasovaniu odporcov prerozdelenia a to boli Slovensko, Česko, Maďarsko a Rumunsko. Robert Fico sa vyjadril: ,, Radšej vstúpim do infringementu (procedúry porušenia pravidiel), ako by sme mali rešpektovať tento diktát, uskutočnený väčšinou, ktorá nebola schopná dosiahnuť konsenzus v rámci EU . " ( ČTK, SITA ). Tiež povedal, že schválené prerozdelenie slovenská vláda nebude rešpektovať.

Rada ministrov vnútra
120 000
ČTK, SITA
18. decembra 2015
ZfEÚ
Európsky súdny dvor
zákon
trvalého mechanizmu
EUobserver


A tam si myslím, že má priestor medzi trh práce, koncetpúry, to už je na svete. Snáď od roku 2006.

Výrok P. Freša hodnotíme ako pravdivý, pretože medzitrh práce sa objavil už vo volebnom programe SDKÚ-SD na rok 2006. Medzitrhpráce strana SDKÚ-SD obsiahla už vo volebnom programe (s. 25) na rok 2006 . "Takýto medzitrh práce funguje úspešne, vo väčšej či menšej miere, vo všetkých krajinách Európskej únie ; navyše, na Slovensku po ňom existuje reálna spoločenská objednávka. Medzitrh práce umožní rozvoj zamestnanosti, rozvoj sociálnych služieb na pomoc rodine..." Tento nástroj medzitrh práce spomína strana SDKÚ-SD aj vo volebnom programe na rok 2010 , hneď niekoľkokrát. "Tak vznikne tzv. medzitrh práce, ktorý pomôže zvyšovať zamestnanosť v mnohých sektoroch, napríklad v sociálnej sfére.... Aj v tejto oblasti tak môžu vznikať nové pracovné miesta, a to aj s využitím medzitrhu práce." Návrh zavedenia medzitrhu práce sa objavuje v OP Zamestnanosť a sociálna inklúzia (.pdf), s. 110 a 111 v roku 2007 . "... Vytvorenie medzitrhu práce poskytovaním príspevku k príjmu z pracovnej činnosti nízko príjmovým skupinám (príslušníkom cieľovej skupiny zadefinovanej pre túto rámcovú aktivitu), ktorí príjmu nízko platené zamestnanie..." Následne sa toto opatrenie dostalo aj do programového vyhlásenia vlády Ivety Radičovej (.pdf), s. 3 a 27 v roku 2010. V programovom vyhlásení vlády vlády R. Ficana r. 2012 až 2016 (.pdf) sa tento nástroj nenachádza. TASR (3. mája 2011) informuje po ministerskom stretnutí OECD v Paríži: "Medzitrh, ktorý Ministerstvo práce, sociálnych vecí a rodiny (J. Mihál, pozn.) plánuje zaviesť od roku 2012, vyspelá Európa už dávno využíva." Dátum zverejnenia analýzy: 22.10.2012 Naspäť Nahlásiť chybu

Zamestnanosť a sociálna inklúzia

TASR


V zahraničí je to tak, že odborové zväzy platia za tých ľudí, ktorí idú do štrajku. To treba povedať, aj tie odvody za nich odborové zväzy zaplatia. Poznáme vo Francúzsku, v Nemecku, takto to funguje.

Výrok hodnotíme ako neoveriteľný, keďže sa nám nepodarilo nájsť informácie o platení odvodov za štrajkujúcich zamestnancov vo Francúzsku a Nemecku.


Raz sa stalo, že teraz opozičný poslanec Galko odpočúval novinárov, aj ja som bol medzi odpočúvanými.

Počas ministrovania Ľubomíra Galko za vlády Ivety Radičovej kontrarozviedka skutočne odpočúvala niektorých novinárov. Takto sa našlo aj telefonický rozhovor medzi Kaliňákom a redaktorkou denníka Pravda, ktorá bola v tom čase odpočúvaná. Osoba Roberta Kaliňáka pritom priamo odpočúvaná nebola. Výrok hodnotíme ako pravdivý. Minister Kaliňák upozorňuje na kauzu ohľadom exministra obrany, Ľubomíra Galka, ktorý bol obvinený z nezákonného odpočúvania redaktorov denníka Pravda. Prípad odpočúvania bol zverejnený v novembri 2011. Prokurátor Jozef Čentéš následne v roku 2015 rozhodol, že k porušeniu zákona nedošlo, a trestné stíhanie zastavil . Dôvodom odpočúvania malo byť podozrenie, že dochádza k úniku tajných informácií k novinárom dennika Pravda. K odhaleniu, kto informácie predáva malo poslúžiť odpočúvanie novinárov Petra Kováča, Patrície Poprockej a Vandy Vavrovej, Minister Kaliňák teda priamo odpočúvaný nebol. Avšak skrz údajný telefonický rozhovor ministra Kaliňáka s poslednou menovanou novinárkou, Vandou Vavrovou, malo dôjsť aj k odpočúvaniu ministra.

kauzu
zastavil
úniku tajných informácií
telefonický rozhovor


Za vašej éry stúpla asi v druhom kvartáli, to znamená po troch mesiacoch vášho vládnutia nezamestnanosť na 14%. Za dva roky ste s tým neurobili nič. Nezamestnanosť mladých ľudí do 25 rokov 32%.  Zasa neurobili ste s tým vôbec nič.

Vláda na čele s Róbertom Ficom je od 4. apríla 2012 . Mesiac apríl je druhým kvartálom, v ktorom sa uvádza miera nezamestnanosti (13,9%) a teda nebolo to tri mesiace po začatí vlády premiéra Roberta Fica, ako uvádza Pavol Frešo. V treťom kvartály 2012 bola však miera nezamestnanosti rovnako na úrovni 13,9%. Najaktuálnejšie údaje z Eurostat-u ukazujú, že úroveň nezamestnanosti v poslednom kvartály 2013 je na úrovni 14,0 % a teda trocha stúpla. Napriek nepresnosti uvádzania kvartálu a nástupu novej vlády ale hodnotíme výrok za správny.

od 4. apríla 2012


My sme naopak, prostredníctvom poslaneckého návrhu, navrhli v súčasnosti návrh zákona tak, aby súčasný systém, ktorý funguje, ktorý sa predlžuje vek odchodu do dôchodku, tak, aby bol zrozumiteľnejší a jasnejší a jednoducho, aby sa to počítalo nie v dňoch, ale zaokrúhlene v mesiacoch.

Návrh zákona, o ktorom hovoril Ivan Švejna, je návrh poslancov NR SR z 24. mája 2018, konkrétne Irény Sárközy, Edity Pfundtner, Tibora Bastrnáka a Ladislava Balódiho na vydanie zákona, ktorým sa mení a dopĺňa zákon č. 461/2003 Z. z. o sociálnom poistení. Podľa dôvodovej správy „ je jedným z cieľov predloženého zákon aj zvýšenie zapamätateľnosti dôchodkového veku, a preto sa dôchodkový vek určuje na roky a mesiace. " Výrok hodnotíme ako pravdivý. Dôvodová správa okrem uvedeného uvádza, že „ zákon č. 461/2003 Z. z. o sociálnom poistení od roku 2012 v § 65a definuje mechanizmus automatického rastu dôchodkového veku. Tento mechanizmus od roku 2017, kedy nadobudol účinnosť, naviazal zvyšovanie dôchodkového veku osôb, ktoré v príslušnom roku dosahujú referenčný vek, na rast strednej dĺžky života, spoločne pre mužov a ženy, zistený v rámci referenčných období. Samotný mechanizmus je však navrhnutý tak, že vek odchodu do dôchodku upravuje vždy len na jeden rok dopredu. V praxi to napríklad znamená, že 60 ročný človek ešte stále nevie, kedy bude môcť ísť do dôchodku. Poistenci tak nemajú istotu presne a vopred stanového dôchodkového veku a nemôžu tak plánovať svoje dôležité životné rozhodnutia. Zároveň súčasné právne znenie zákona v § 65a určuje dôchodkový vek na roky a dni, čo je ťažko zapamätateľný údaj. Návrh zákona, ktorým sa mení a dopĺňa zákona č. 461/2003 Z. z. o sociálnom poistení zvyšuje transparentnosť, prehľadnosť a zrozumiteľnosť dôchodkového systému tým, že vek odchodu do dôchodku má byť známy 5 rokov dopredu. " Dátum zverejnenia analýzy: 28.05.2018 Naspäť Nahlásiť chybu

správy správa


V obci Píla je potok, ktorý mal možno 20, 30 centimetrov dlhé, dlhé roky a nikto si nepamätal veľkú vodu. Potom zrazu v horách sa skoncentrovala obrovská búrka a prostredníctvom možno jednej dvoch hodín napadlo obrovské množstvo vody a v takomto prípade akékoľvek zábrany by pravdepodobne nestačili.

Je pravdou, že prívalová voda, ktorá zasiahla oblasť Malých Karpát, najmä však obec Píla, bola spôsobená silnou prietržou mračien. Veľké škody najmä v obci Častá-Píla napáchal rozvodnený potok Gidra (.pdf, str. 152). Za bežných okolností tento potom pod obcou Píla tečie v koryte širokom 2-3,5 metra a hlbokom od 10 do 80 centimetrov.

spôsobená Gidra uviedol


Po prvé, pán podpredseda, nebol si presný, pretože v tomto prípade má ísť o situáciu, kedy priamo išla žiadosť, takzvaný operatívny spis z ministerstva vnútra na súd bez toho, aby v tom bola zainteresovaná prokuratúra.

Informáciu o tom, že by o odposluch Horta žiadalo priamo Ministerstvo vnútra sa nám nepodarilo overiť.


Ale živnostníci, to bola dohoda, pretože nám zrazu do dôchodku chodili živnostníci so 150-eurovými dôchodkami, lebo platili minimálne odvody. To, čo sa udialo u živnostníkov, bola len a len dohoda.

Prvá časť výroku predsedu vlády o tom, že zmeny sú výsledkom dohody so živnostníkmi, je pravdivá , čo sme už overovali:

informáciu
povedal
iné čísla
10. februára 2013
článku denníka


Pokiaľ ide o to, že komu rastú platy, tak najviac na Slovensku platy rastú poslancom Národnej rady, veď, pán Šipoš, vy máte väčší plat, ako ja ako minister.

Plat poslanca NR SR je v roku 2024 na úrovni 6600 alebo 7000 eur vrátane paušálnych náhrad. Vo februári 2024 si vláda zvýšila platy prostredníctvom navýšenia paušálnych náhrad. Platy ministrov, podpredsedov vlády a premiéra preto výrazne stúpli. Plat podpredsedu vlády a ministra životného prostredia Tomáša Tarabu vyskočil o približne 4 000 eur na asi 10 000 eur mesačne. Zároveň sa platy poslancov nezvýšili oproti roku 2023 tak výrazne, ako platy členov vlády. Výrok preto hodnotíme ako nepravdivý.

Vláda vo februári 2024 schválila novelu zákona o paušálnych náhradách, čím si výrazne zvýšila platy. Kým v minulosti boli paušálne náhrady stanovené pevnou sumou, od prijatia novely sa odvíjajú od priemernej mzdy v národnom hospodárstve. K základnej mzde vo výške približne 5 000 eur tak ministrom pribudne približne ďalších 5 000 eur vo forme paušálnych náhrad, ktoré sa navyše nezdaňujú.

Po novele zákona sa zvýšili platy všetkým členom vlády, nie však rovnakým spôsobom. Premiér mesačne zarobí približne 11 000 eur, štyria podpredsedovia vlády vrátane Tomáša Tarabu asi 10 000 eur a ministri okolo 8 600 eur. Ministrovi Tarabovi sa zvýšil plat oproti predchádzajúcemu roku o približne 4 000 eur.

Výsledné platy poslancov NR SR sú podľa zákona o platoch ústavných činiteľov rozdielne na základe ich bydliska. Základná zložka každého poslanca je trojnásobkom priemernej mesačnej mzdy za predchádzajúci rok. Paušálne náhrady poslanca, ktorý býva v Bratislavskom samosprávnom kraji (BSK) sú 1,8 násobkom priemernej mesačnej mzdy za prechádzajúci rok. Poslanec s trvalým bydliskom mimo BSK má nárok na náhrady vo výške 2,1 násobku.

V roku 2024 by mali bratislavskí poslanci NR zarábať približne 6 600 eur a mimobratislavskí poslanci a poslankyne asi 7 000 eur. Platy poslancov sa zvyšujú aj vďaka príplatkom. Predseda Národnej rady má funkčný príplatok vo výške 497,91 eura, podpredseda parlamentu 331,94 eura, predseda výboru 165,97 eura a podpredseda výboru 82,99 eura.

V roku 2023 zarábali poslanci parlamentu približne 6 300 eur, respektíve 6 650 eur. Plat poslancov a poslankýň sa preto nezvýšili tak výrazne ako platy členov vlády.

Platy ministrov boli v rokoch 2022-2024 zmrazené , kvôli zákonu o dlhovej brzde. Ten zmrazuje platy členov vlády, ak štátny dlh dosiahne 60 % HDP. Vláda tento zákon obišla tým, že sa nezvýšil plat, ale paušálne náhrady.

Výrok hodnotíme ako nepravdivý.

schválila zvýšili podpredsedovia zákona zarábať zarábali zmrazené


...predpokladáme, že tohtoročný nárast cien bude tri a pol percenta, čiže na 4-člennú rodinu, na domácnosť to znamená 326 eur ročne, pričom napríklad v roku 2008 za vlády Roberta Fica to bolo 422 eur na domácnosť, čiže o 100 eur viac a bolo to 4,4%. Nárast cien bol 4,4, teraz je 3 a pol percenta.

O koľko viac v eurách mali zaplatiť rodiny v roku 2008 sme síce nezistili (V roku 2008 bol inflácia spotrebiteľských cien (úhrn) v priemere 4,6%), Mikloš ale nepoužíva ani správne čísla pre odhad na tento rok. Podľa makroekonomickej prognózy (.pdf) MF SR z 21. decembra 2010 narastú výdavky štvorčlennej domácnosti pri inflácii 3,3% o 391 eur ročne, čo sa vylučuje s tým, aby pri vyššej inflácii 3,5 percenta mohli zaplatiť menej, teda 326 eur.

inflácia spotrebiteľských cien
makroekonomickej prognózy


Boli to predstavitelia zamestnávateľských zväzov, ktorí povedali úplne jasne, Zákonník práce nezhoršuje podnikateľské prostredie ani konkurencieschopnosť.

Asociácia zamestnávateľských zväzov a združení , nevydala žiadne oficiálne stanovisko, ktoré by tento výrok potvrdzovalo. Rovnako podobné stanovisko zamestnávateľských zväzov, napriek prebiehajúcim jednaniam a niektorým kompromisným riešeniam nepotvrdila žiadna agentúrna správa.

Naopak, podľa správy BusinessEurope z 26.7.2012, zamestnávatelia združený v Republikovej únii zamestnávateľov (RÚZ) " upozorňujú na nepriaznivé dôsledky novely Zákonníka práce. Navrhnutá novela je podľa RÚZ nebezpečným hazardom s domácimi pracovnými miestami a svojim charakterom posúva Slovensko bližšie ku krajinám južnej Európy, kde nezamestnanosť prevyšuje 20% ."

správy